title: Gabriele Giannantoni

text: Filosofina Giannantoni tutki erityisesti antiikin filosofiaa. Hän kirjoitti muun muassa esisokraatikoista, Sokrateesta, Aristoteleesta ja epikurolaisuudesta sekä toimitti antiikin filosofian tekstejä. Giannantoni toimi Rooman Sapienza-yliopiston antiikin filosofian historian professorina sekä Italian Consiglio Nazionale delle Ricerchen antiikin ajattelun keskuksen (Centro di Studio del Pensiero Antico) johtajana.


title: Gabriele Giannantoni

text: Poliitikkona Giannantoni toimi Italian kommunistisessa puolueessa ja osallistui muun muassa koulujärjestelmän uudistamiseen.


title: Socratis et Socraticorum Reliquiae

text: Socratis et Socraticorum Reliquiae on Gabriele Giannantonin toimittama teos, joka kokoaa yhteen antiikin ajalta säilyneet viittaukset Sokrateehen ja sokraatikkoihin. Giannantoni luettelee yhteensä noin seitsemänkymmentä sokraatikkoa.


title: Socratis et Socraticorum Reliquiae

text: Sokraatikoilta säilyneet tekstit ovat luonteeltaan hyvin katkelmallisia, eikä niitä ollut tutkittu yhtä laajalti ennen Giannantonin monumentaalista teosta. Teokseen ei kuitenkaan ole otettu mukaan Platonin ja Ksenofonin teoksia, joita on säilynyt muihin lähteisiin verrattuna paljon.


title: Socratis et Socraticorum Reliquiae

text: Teoksen ensimmäinen versio julkaistiin vuonna 1983 nimellä "Socraticorum Reliquiae". Vuonna 1990 julkaistuun laajennettuun versioon "Socratis et Socraticorum Reliquiae" lisättiin Sokratesta koskeva todistusaineisto sekä Aiskhineelta säilyneet katkelmat.


title: Socratis et Socraticorum Reliquiae

text: Teoksen neljä osaa jakautuvat seuraavasti:


title: Alps Electric Co.

text: Alps Electric Co, Ltd (アルプス電気株式会社) on vuonna 1948 perustettu monikansallinen yhtiö, joka tuottaa elektronisia laitteita, kuten potentiometrejä ja tasohiiriä sekä muita tietokonekomponentteja. Alpsin pääkonttori on Tokiossa, Japanissa. Vuodesta 2004 toimitusjohtajana on toiminut Masataka Kataoka. Alps on myös tunnettu Alpine-autostereoista.


title: Alps Electric Co.

text: Alps valmisti 2010 toukokuuhun asti myös tulostimia. Viimeinen valmistettu malli oli MD-5500. Alps-tulostimissa käytettiin yrityksen yksinoikeudella käyttämää Micro Dry (MD) -tekniikkaa. Micro Dry -menetelmässä väri siirtyy erilliseltä värinauhalta tulostusmedialle lämpöpään avulla eli Micro Dry -tekniikka vastaa lämpösiirtotulostusta. Tietyt Alps-tulostimet pystyvät vaihtoehtoisesti myös sublimaatiotulostukseen. Sublimaatiotulostuksen etuna on rasterittomuus.


title: Alps Electric Co.

text: Alps-tulostimien ainutlaatuinen ominaisuus hintaluokassaan on kyky tulostaa valkoista, foileja ja metallivärejä. Näitä ominaisuuksia on totuttu näkemään huomattavasti kalliimmissa laitteissa. Alps-tulostimia myytiin Suomessa 1997-2000, maahantuojana toimi muun muassa Helrot Oy. Vuonna 2000 Alps lopetti tulostimien viennin Japanin ulkopuolelle.


title: Alps Electric Co.

text: Alps-tulostimet ovat ominaisuuksiensa ja edukkuutensa vuoksi erityisen suosittuja pienoismalliharrastajien ja pienten painoyritysten keskuudessa.


title: Soutu kesäolympialaisissa 1924

text: Vuoden 1924 kesäolympialaisten soutu järjestettiin 13. – 17. heinäkuuta 1924 Seinellä Pariisissa. Tämä oli kuudes kerta, kun laji oli mukana olympialaisten ohjelmassa. Mukana oli 181 osanottajaa 14 eri maasta. Soutu järjestettiin ainoastaan miehille. Tapahtumia oli seitsemän.


title: Soutu kesäolympialaisissa 1924

text: *Brittiläinen joukkue (Gordon Killick ja Charles Southgate) ei osallistunut finaaliin, joten heille ei jaettu pronssimitaleja.


title: Pohjois-Jemenin maanjäristys 1982

text: Pohjois-Jemenin maanjäristys oli Dhamarissa Jemenin arabitasavallassa 13. joulukuuta 1982 tapahtunut maanjäristys, joka oli voimakkuudeltaan 6,0 magnitudia. Se oli ensimmäinen Dhamarin alueen instrumentein mitattu järistys. Vaikutukset huomattiin kaikkialla Jemenissä ja Najranin alueella Saudi-Arabiassa.


title: Mohammed Bijeh

text: Mohammed Bijeh () oli iranilainen sarjamurhaaja. Hän houkutteli avustajansa Ali Baghin kanssa lapsia aavikolle Teheranin eteläpuolelle väittäen, että oltiin menossa saalistamaan eläimiä. Kaksikko myrkytti tai tyrmäsi uhrinsa, käytti heitä seksuaalisesti hyväkseen ja hautasi heidät. Tekijöiden todettiin syyllistyneen 19–22:n ihmisen murhiin. Hän itse kertoi osasyyksi tekojensa motiiviksi oman ahdistuksen homoseksuaalisuuttaan kohtaan. Bijeh tuomittiin kuolemaan ja Baghi viidentoista vuoden vankeuteen.


title: Mohammed Bijeh

text: 24-vuotias Bijeh hirtettiin nostokurjen avulla Pakdashtissa. Sitä ennen hän joutui kärsimään sata ruoskaniskua. Ennen hirttämistä erään uhrin 17-vuotiaan veljen onnistui lyödä tuomittua puukolla.


title: Luettelo Alabaman kuvernööreistä

text: Tämä on luettelo Alabaman kuvernööreistä.


title: Luettelo Alabaman kuvernööreistä

text:
Alabaman kuvernööri on Alabaman hallinnon päämies ja Alabaman asevoimien ylipäällikkö. Kuvernöörillä on velvollisuus valvoa osavaltion lakeja ja valta vahvistaa uudet lait. Lisäksi kuvernöörillä on veto-oikeus Alabaman uusiin lakiesityksiin.
Alabaman kuvernööreistä 44 on ollut demokraatteja, neljä republikaaneja, kolme demokraatti-republikaaneja sekä yksi sitoutumaton ja yksi sotilaskuvernööri.


title: Soutu kesäolympialaisissa 1928

text: Vuoden kesäolympialaisten soutu järjestettiin 2. – 10. elokuuta 1928 Slotenin kanaalissa Slotenissa. Tämä oli seitsemäs kerta kun laji oli mukana olympialaisten ohjelmassa. Mukana oli 244 osanottajaa 19 eri maasta. Soutu järjestettiin ainoastaan miehille. Tapahtumia oli seitsemän.


title: FK Inter Bratislava

text: FK Inter Bratislava on slovakialainen entinen jalkapalloseura.


title: FK Inter Bratislava

text: Seura perustettiin vuonna 1940 nimellä ŠK Apollo Bratislava. Vuonna 1949 se vaihtoi nimekseen Sokol Apollo ja kolme vuotta myöhemmin nimi vaihtui DŠO Iskra Slovnaftiin. Nimenvaihdoksia tapahtui vielä useita tulevina vuosikymmeninä. Kaudella 1958–1959 seura voitti ensimmäisen ja ainoan Tšekkoslovakian mestaruutensa. 1960-luvulla Bratislava voitti Intertoto cupin kahdesti vuosina 1963 ja 1964. Tšekkoslovakian hajottua seura voitti Slovakian liigan kahdesti. 2000-luvulla Bratislava putosi pääsarjatasolta, mutta onnistui nousemaan kaudeksi 2008–2009 takaisin. Vuonna 2009 seura kuitenkin myytiin.


title: Standard

text: Standard tai Standart voi tarkoittaa ainakin seuraavia:


title: Standard

text: Standard-merkkisiä autoja on valmistanut kaikkiaan 12 valmistajaa:


title: Grom-luokka

text: Grom-luokka oli Puolan laivaston hävittäjäluokka, johon kuului kaksi alusta. Alukset palvelivat toisessa maailmansodassa.


title: Grom-luokka

text: Huolimatta Puolan läheisistä suhteista Ranskan kanssa Britannia voitti vuoden 1930-luvun hävittäjähankintaan liittyvät kahden uuden hävittäjän hankintasopimukset. Syynä saattoi olla joko Wicher-luokan alusten hankinnan huonon kokemukset tai ainoastaan toteamus brittien johtavasta asemasta hävittäjien valmistuksessa. Syystä riippumatta uudet hävittäjät olivat suuria ja vahvasti aseistettuja aluksia, jotka olivat ylivoimaisia Saksan ja Neuvostoliiton vastaaviin verrattuna. Alukset olivat lisäksi suurempia kuin Kuninkaallisen laivaston Tribal-luokan hävittäjät ja niiden kääntösäde oli kuitenkin kunnioitusta herättävä.


title: Grom-luokka

text: Alusten pääaseina olivat aiemman Wicher-luokan 130 millimetrin tykeistä poiketen brittistandardin mukaisesti 4,7 tuuman (120 mm) tykkejä. Tykit olivat kuitenkin ruotsalaisia Boforsin 120 millimetrin 50 kaliiperin QF M34/36 tykkejä, joita asennettiin myös hankittavaan miina/koululaiva "ORP Gryfiin". Brittitykeistä poiketen tykit käyttivät 90 paunan kiinteitä kranaatteja. Alukselle asennettiin yksiputkinen A-torni keulapainon vähentämiseksi ja kolme kaksiputkista tornia. Kaksi kaksiputkista 40 millimetrin Bofors ilmatorjuntatykkiä asennettiin jalustalle torpedoputkien väliin sekä taaemman savuhormin taakse. Kaksipiippuiset 13,2 millimetrin ilmatorjuntakonekiväärit asennettiin yläkannen takaosaan sekä taaemman suojakannen etuosaan. Aluksilla oli pääaseiden tulenjohtovarten kaksi etäisyysmittaria, joista toinen oli asennettu takakannen rakenteiden päälle.


title: Grom-luokka

text: Alusten torpedoputkissa oli tavallisuudesta poiketen sovitin, joka mahdollisti 18 tuuman ja normaalien 21 tuuman torpedojen laukaisemisen samoista putkista. Kumpikin alus varustettiin miinalaivoiksi, mikä katsottiin matalissa vesissä tärkeäksi tehtäväksi. Alusten sukellusveneentorjuntakyky saavutettiin asentamalla kaksi heitintä, joihin oli yhteensä neljäkymmentä syvyyspommia.


title: Grom-luokka

text: Alusten nopeudeksi oli määritetty 39 solmua. Niiden voimanlähteenä oli kaksi 27000 hevosvoiman turbiinia, joihin oli kytketty neljä kattilaa. Kattiloiden toimintapaineena oli 385 psitä. Kahden keskimmäisen kattilan hormit oli yhdistetty, jolloin aluksen keskimmäinen savuhormi oli laitimmaisia paksumpi. "Grom" saavutti koeajoissa 29,26 solmun nopeuden ja "Blyskawica" 39 solmua.


title: Grom-luokka

text: Kaksi alusta tilattiin 29. maaliskuuta 1935 J. Samuel White and Companyltä Cowesista. Näiden lisäksi tilattiin 1. toukokuuta 1939 Gdanskin telakalta "ORP Huragan" ja "ORP Orkan", joiden toimitus olisi ollut 1942. Tilaus peruuntui Saksan hyökättyä Puolaan. Kahta viimeksi tilattua alusta ei koskaan aloitettu.


title: Säiliöyksikkö

text:
Säiliöyksikkö on kiinteällä, vähintään 5 000 litran säiliöllä sekä pumpulla varustettu paloauto. Säiliöyksikön pääasiallinen käyttötarkoitus on lisäveden kuljettaminen palopaikalle ja sammutusveden tasaussäiliönä toimiminen, mutta sillä voidaan tarpeen vaatiessa suorittaa myös varsinaista sammutustoimintaa.
Säiliöyksikön tunnusnumero on 3, esim. RJO183 R (rescue), Jokilaaksojen pelastuslaitos, 18. asema, säiliöyksikkö. Jos asemalla on useampi kuin yksi säiliöyksikkö, viimeinen (neljäs) numero kertoo säiliöyksikön järjestysnumeron.


title: Säiliöyksikkö

text: Letku- ja armatuurikalusto


title: Säiliöyksikkö

text: Palopostikalusto


title: Säiliöyksikkö

text: Raivauskalusto


title: Säiliöyksikkö

text: Liikenteenohjausvälineet


title: Säiliöyksikkö

text: Muu kalusto


title: Miljoonavaillinki

text: Miljoonavaillinki on suomalainen elokuva vuodelta 1961. Sen on käsikirjoittanut, ohjannut ja tuottanut Toivo Särkkä. Ansa Ikonen esitti viimeiseksi jääneen roolinsa suomalaisessa elokuvassa. Elokuva perustuu Mika Waltarin näytelmään.


title: Miljoonavaillinki

text: Isältään Imupainepuristin Oy:n perinyt johtaja (Jussi Jurkka) on tuhlannut yhtiön rahoja 10 miljoonaa markkaa, ja syy vajeesta päätetään vierittää säntillisen konttoripäällikkö Jakob Ryhtilän (Helge Herala) niskoille. Ryhtilällä ei mene kotona hyvin, sillä vaimo (Ansa Ikonen) pettää häntä erään huilistin kanssa. Ryhtilä lavastetaan rahojen kavaltajaksi.


title: Miljoonavaillinki

text: Aikalaisarviossa puututaan elokuvan teatraalisuuteen ja ohjauksen alleviivaavuuteen, ja vähempi karrikointi olisi tehnyt tyypeistä arvioijan mielestä uskottavampia. Samaan kiinnittää huomiota eräs myöhempi kriitikko, joka huomauttaa myös, että naseva alku urvahtaa lopun saarnaavuuteen. Kriitikko Arto Pajukallio kuitenkin toteaa, että näennäisen köykäisen hupailun tekee katsottavaksi sen viisaasti elämän perusarvoista muistuttava Mika Waltarin käsikirjoitus. Pentti Siimes saa Pajukalliolta kiitosta komediallisesta roolisuorituksestaan.


title: The Flexatones

text: The Flexatones on helsinkiläinen hip hop-yhtye, jonka muodostavat Lightman, Pauli Haikarainen ja Pasi Hartikainen. Heidän esikoisalbumi "Originals" julkaistiin 2. toukokuuta 2007 Fat Belt Recordsin kautta.


title: Biker Mice from Mars (sarjakuva)

text: Biker Mice from Mars oli vuosina 1993–1994 Marvel Comicsin kustantama ja Bob Forwardin käsikirjoittama 3-osainen sarjakuvalehti, joka perustui animaatiosarjaan Prätkähiiret. Sarjakuvan tarinat pohjautuivat televisiosarjan avausjaksoon Rock 'n' Ride (Hanat auki!).


title: HAL HPT-32 Deepak

text: HAL HPT-32 Deepak on Intian ilmavoimien käyttämä Hindustan Aeronauticsin koulutuskone, joita on valmistettu vuodesta 1977. Koneita käytetään myös yksityisessä käytössä.


title: HAL HPT-32 Deepak

text: Elokuussa 2009 kokonainen laivasto HPT 32 Deepak -koneita laitettiin lentokieltoon, kun sattui useita onnettomuuksia, joista yhdessä kuoli kaksi kokenutta lentäjää. Onnettomuudet johtuivat koneiden kahdesta teknisestä heikkoudesta joista toinen aiheutti moottorin sammumisen kun kone käännettiin ylösalaisin, ja sen liitoluku on alhainen, joten moottorin sammuttua törmäsys maahan on melkein väistämätöntä.


title: HAL HPT-32 Deepak

text: Kuolonuhrien välttämiseksi on harkittu pelastusvarjon asentamista. 17 Deepak-onnettomuudessa 19 ohjaajaa on kuollut. Tämä on Intian ilmavoimien kokoiselle organisaatiolle vähän, paljon vähemmän kuin Suomen ilmavoimien 1950-luvun Vihuri- tai 1970-luvun Fouga -onnettomuuksien kuolonuhrit.


title: Superb Character

text: Superb Character on rap-artisti Cheddarin esikoisalbumi, joka julkaistiin 17. maaliskuuta 2008 CheddarMusic ja Fresh Productions levy-yhtiöiden kautta.


title: SummerSlam (2010)

text: SummerSlam (2010) oli showpainin pay-per-view (PPV), jonka tuotti World Wrestling Entertainment. Se pidettiin 15. elokuuta 2010 Staples Centerissä Los Angelesissa Kaliforniassa toisen kerran perättäin. Tapahtuma oli 23. SummerSlam -tapahtuma, jossa oli yhteensä kuusi ottelua.


title: SummerSlam (2010)

text: Pääfeudi RAW-brändistä oli WWE-mestari Sheamuksen ja Randy Ortonin välillä. 19. heinäkuuta Orton ansaitsi paikkansa SummerSlam:issa WWE-mestaruudesta, voittaen Triple Threat -ottelussa Chris Jerichon ja Edgen. 9. elokuuta RAW:n General Manager lisäsi matsiin stipulaatiot: jos siihen sekaantuu ulkopuolisia, heidät tulisi "jäädyttää" ja jos Orton häviää, hän ei tulisi saamaan toista matsia mestaruudesta niin kauan kun Sheamus on mestarina.


title: SummerSlam (2010)

text: Pääfeudi SmackDown-brändiltä oli World Heavyweight -mestari Kanen ja Rey Mysterion välillä. 28. toukokuuta SmackDown:ssa Kanen "veli", The Undertaker voitti Rey Mysterion ja pääsi näin ottelemaan Fatal 4 Way -PPV:ssä kesäkuussa. Matsin aikana 'Taker kuitenkin loukkaantui ja hänet poistettiin kesäkuun PPV:n maailmanmestaruusottelusta. Seuraavalla viikolla Mysterio voitti 20 miehen battle royal -ottelun eliminoimalla viimeisenä Kanen ja pääsi ottelemaan Fatal 4-Way matsissa. Siihen osallistui myös CM Punk, The Big Show ja itse maailmanmestari Jack Swagger. Tapahtumassa Mysterio selätti Swaggerin ja hänet julistettiin uudeksi mmaailmanmestariksi. Money in the Bank -PPV:ssä Kane voitti Money in the Bank -ottelun ja lunasti sen heti samana iltana Mysterion World Heavyweight -mestaruuteen ja Kane voittikin mestaruuden. 23. heinäkuuta Smack Down:ssa Mysterio voitti Swaggerin 2 out of 3 falls -matsissa ja ansaitsi maailmanmestaruusottelun SummerSlam:iin Kanea vastaan.


title: SummerSlam (2010)

text: 7. kesäkuuta RAW:n Viewer's Choice erikoistapahtumassa kahdeksan ensimmäisen NXT kauden osallistujaa sekaantui John Cenan ja CM Punkin väliseen otteluun, Wade Barrettin (1. kauden NXT:n voittaja) johdolla ja he tuhosivat kaiken, mitä tielle tuli. Seuraavan viikon RAW:ssa he hyökkäsivät GM:n Bret Hartin kimppuun, koska Hart ei suostunut allekirjoittamaan sopimuksia kuuden muun entisen NXT rookien kanssa (WWE oli erottanut Daniel Bryanin edellisellä viikolla). Seuraavana kahtena viikkoina ryhmä (nyt nimellä Nexus) hyökkäsi WWE-legedojen ja WWE:n johtajan Vince McMahonin kimppuun.


title: SummerSlam (2010)

text: 19. heinäkuuta Nexus yritti saada Cenaa liittymään tiimiin, mutta Cena ilmoitti, että hän oli muodostanut ryhmän ("Team WWE"), joka tulisi "lopettamaan Nexuksen alkutekijöihinsä". Tiimiin kuuluivat Cenan lisäksi: Bret Hart, Edge, Chris Jericho, The Great Khali, R-Truth ja John Morrison. Ottelu tulisi olemaan seitsemän vastaan seitsemän miehen tag team -matsi. 2. elokuuta Edge ja Chris Jericho jättivät tiimin, mutta palasivat kuitenkin seuraavassa RAW:ssa Team WWE:een. 9. elokuuta RAW:ssa Nexus hyökkäsi Khalin kimppuun ja tämän vuoksi hän ei kyenyt osallistumaan matsiin. Samana iltana Nexus hyökkäsi mm. Hart Dynastyn ja Mark Henryn kimppuun, ottakseen pois pelistä painijoita, jotka saattaisivat olla Khalin paikkaajia matsissa. Samana iltana Bret Hart ja John Cena pyysivät The Miziä Khalin paikkaajaksi ottelussa, mutta Miz lupasi paljastaa päätöksensä SummerSlam:ssa. Siinä Miz suostui auttamaan "Team WWE:tä". Mizin tehdessä sisääntuloaan Cena ilmoitti, ettei Miz tulisi osallistumaan otteluun, vaan Daniel Bryan.


title: Sam Trammell

text: Sam Trammell (s. 29. Tammikuun 1969 New Orleans, Louisiana, Yhdysvallat) on yhdysvaltalainen näyttelijä. Hänen tunnetuin roolinsa lienee Sam Merlotte HBO:n menestysdraamassa "True Blood".


title: Sam Trammell

text: Sam Trammell on työskennellyt elokuvissa, televisiosarjoissa ja teatterissa. Hän on esiintyi Broadwaylla näytelmässä "Ah Wilderness!" vuonna 1998 ja sai roolistaan Tony-ehdokkuuden.


title: Sam Trammell

text: Trammell on näytellyt elokuvissa "Harvest of Fire", "Syksy New Yorkissa" ja "Aliens vs. Predator 2". Hän on tehnyt monia vierailevia rooleja muun muassa televisiosarjoissa "House", "Amyn lailla", "Bones", "Dexter", "Todistettavasti syyllinen" ja "Näkijä".


title: Sam Trammell

text: Trammell teki läpimurtonsa televisiossa vuonna 2008 sarjassa "True Blood". Hän näyttelee sarjan päähenkilöihin kuuluvaa Sam Merlottea.


title: Sam Trammell

text: Trammell ja hänen tyttöystävänsä Missy Yager saivat kaksoispojat 9. elokuuta 2011. Trammell asuu Los Angelesissa.


title: Greta Grönholm

text: Greta Alexandra Grönholm (s. 8. kesäkuuta 1923 Tammisaari) on suomalainen meloja. Hän edusti urheiluseuroja Wågen ja Helsingfors Kanotklubb.


title: Greta Grönholm

text: Grönholm voitti kajakkikaksikkojen 500 metrillä MM-kultaa Sylvi Saimon kanssa vuonna 1950. PM-kilpailuissa hän saavutti kaksikoissa kultaa 500 metrillä vuonna 1951 sekä yksiköissä hopeaa 500 metrillä 1949 ja pronssia 1951. SM-kullan hän voitti neljästi vuosina 1947–1954. Kesäolympialaisiin 1952 Grönholm oli varalla.


title: Perfect Strangers (Tommishockin & Kimarrin albumi)

text: Perfect Strangers on Tommishockin ja Kimarrin yhteisalbumi, joka julkaistiin 19. helmikuuta 2007 levymerkillä Softone Music. Kimarr vastasi levyn tuotannosta ja Tommishock räpeistä.


title: Standard Fahrzeugfabrik

text: Standard Fahrzeugfabrik GmbH oli saksalainen autonvalmistaja, joka toimi Ludwigsburgissa vuosina 1933–1939.


title: Standard Fahrzeugfabrik

text: Yrityksen omisti Wilhelm Gutbrod. Se osti valmistuslisenssin Josef Ganzin suunnittelemaan aerodynaamiseen, takamoottoriseen Standard Superior -pikkuautoon, jossa oli kaksisylinterinen, 396-kuutioinen, teholtaan 12-hevosvoimainen kaksitahtimoottori. Autosta oli myös 494-kuutioisella moottorilla varustettu muunnelma, jonka teho oli 14 hv. Autossa oli pyörien erillisjousitus ja kantavana rakenteena keskusputkirunko.


title: Standard Fahrzeugfabrik

text: Henkilöautojen valmistus päättyi vuonna 1935, mutta yritys valmisti farmari- ja pakettiautoja vuoteen 1939 asti.


title: Kotipuutarha

text: Kotipuutarha on suomalainen puutarha-alan aikakauslehti. Lehteä julkaisee Puutarhaliitto ja se ilmestyy 10 kertaa vuodessa. Päätoimittajana on vuodesta 2006 lähtien ollut Maija Stenman.


title: Kotipuutarha

text: Kotipuutarha ilmestyi ensimmäisen kerran vuonna 1941. Alussa lehti neuvoi hyötykasvien viljelyä, säilöntää ja käyttöä. Yleisilme oli aluksi vaatimaton, mutta lehdessä julkaistiin myös mustavalkoisia kuvia. Sotavuosien jälkeen ja 1950-luvulla lehdessä alkoi olla useammin juttuja sisätilojen koristekasveista ja pihojen suunnittelusta, mutta pääpaino oli edelleen hyötypuutarhassa. Yhteiskunnan modernisoitumisen myötä 1960-luvulta lähtien lehden aihepiireissä huvipuutarhan osuus on noussut hyötypuutarhan rinnalle.


title: Lou Albano

text: Louis Vincent ”Lou” Albano (29. heinäkuuta 1933 – 14. lokakuuta 2009) oli italialaissyntyinen showpainija, manageri ja näyttelijä. Usein hänestä puhuttaessa käytetään lisänimeä ”Captain”. Albanon tavaramerkkejä olivat avonainen havaijipaita, rujo parta ja kumiset korvakorut.


title: Lou Albano

text: Lou Albanon ura painibisneksessä kesti 43 vuotta. Painimisen lisäksi hänet muistetaan monien tähtien managerina. Häntä on monessa yhteydessä kuvailtu yhdeksi showpainin värikkäimmistä tähdistä. WWE Hall of Fameen hänet valittiin vuonna 1996.


title: Lou Albano

text: Albano on myös näytellyt. Brian De Palman elokuvassa "Wise Guys" (1986) hänellä oli pieni rooli gangsteri Frank ”The Fixer” Acavanona. 1980-luvulla hän esiintyi kahdessa Cyndi Lauperin musiikkivideossa: ”Girls Just Want to Have Fun” (Lauperin isä) ja ”The Goonies 'R' Good Enough” (autoasentaja). Lisäksi hän näytteli Super Mariota televisiosarjassa "The Super Mario Bros. Super Show!". Kyseisessä ohjelmassa hän toimi sekä Marion äänenä kymmenminuuttisessa piirretyssä että Marion livenäyttelijänä ”oikeissa” kohtauksissa.


title: Lou Albano

text: Albano syntyi nelilapsiseen perheeseen. Hänen kaikki sisaruksensa, Vincent, George, Eleanor ja Carl, ovat opettajia.


title: Lou Albano

text: 1990-luvulla Albanon terveys heikkeni ja hän laihtui huomattavasti. Vuonna 2005 hän sai sydänkohtauksen mutta toipui tästä. Hän kuoli neljä vuotta myöhemmin nukkuessaan. Suremaan jäivät vaimo Geri, neljä lasta ja neljätoista lapsenlasta. Hänet on haudattu Rose Hillin hautausmaalle Putnamiin, New Yorkiin.


title: Pitäjänmetsä

text: Pitäjänmetsä on maanomistushistoriallinen instituutio, jota Suomessa on esiintynyt ainoastaan Varsinais-Suomessa, ja siellä erityisesti Maskun kihlakunnassa. Kun ainakin jo uuden ajan alussa kaikki maa pääsääntöisesti oli joko jakokuntien, kylien tai yksittäisten talojen omistamaa, oli maata omistavana osakkaiden yhteisönä pitäjänmetsien tapauksessa kokonainen kirkkopitäjä. Alkunsa Varsinais-Suomen pitäjänmetsät olisivat historiantutkija Aulis Ojan mukaan saaneet todennäköisesti 1300-luvun kruunun asutustoimintaa järjesteltäessä. Suomen ulkopuolella pitäjänmetsiä on esiintynyt Ruotsissa ainakin Norlannissa ja Taalainmaalla, ja myös esimerkiksi Länsi-Ruotsissa.


title: Pitäjänmetsä

text: Maskun kihlakunnassa pitäjänmetsiä oli 1500–1600-luvun asiakirjojen mukaan viisi: Mynämäen-, Maarian-, Maskun- ja Nousiaistenkorvet, joiden omistajina olivat Mynämäen, Maarian ja Maskun ja Nousiaisten pitäjät kukin erikseen, sekä Ruskon ja Raision Vahdonkorpi. 1700-luvulla Ruskon korpeen saivat osansa vielä myös kaarinalaiset. Nämä kaikki pitäjänmetsät ulottuivat kapeina kiiloina Kuhankuonon rajakivelle lähellä Savojärveä, johon ylsivät myös Liedon sekä Pöytyän ja siihen silloin kuuluneen Yläneen maat.


title: Pitäjänmetsä

text: Rannikon pitäjistä poiketen Kuhankuonoon myös yltäneissä Pöytyällä ja Liedossa ei ollut pitäjänmetsiä, vaan myöhään asutetulla Pöytyällä ja siihen kuuluneella Yläneellä koko pitäjä oli jaettu eri suuruisiin jakokuntiin. Liedossa taas metsät oli jaettu osittain yksittäisten jakokuntien omistamiksi jakokunnanmetsiksi ja osittain useampien jakokuntien omistamiksi takamaalohkoiksi, joita olivat esimerkiksi Ihavanmaa ja "Lottojoki". Näitä on kenties saattanut edeltää aiempi pitäjänmetsä, mutta jo esimerkiksi vuonna 1413 mainitaan Liedon Rähälän ja viiden muun kylän omistama "Lottojoen" takametsäpalsta.


title: Pitäjänmetsä

text: Pitäjänmetsien synnyn Maskun kihlakunnassa Aulis Oja ajoittaa todennäköisesti 1300-luvulle, jolloin Ruotsin kruunu julisti kaikki maakuntien asumattomat takamaat omikseen ja ryhtyi asuttamaan niitä. Tällöin jotkin pitäjät Ojan mukaan oletettavasti tekivät kruunun kanssa sopimuksen lisäveron maksamisesta takamaistaan ja saivat näin pitää omistuksensa. Tästä on Ojan mukaan muistona esimerkiksi paikannimi "Lyytärinkankari" Nousiaisissa, jonka Oja tulkitsee viittaavan Turun linnan käskynhaltijana 1300-luvulla olleeseen Lyder von Kyreniin, joka tuolloin johti uudisasutustoimintaa.


title: Pitäjänmetsä

text: Paitsi pitäjänmetsiä, tunnetaan Varsinais-Suomessa myös muita yhteisiä pitäjänmaita. Näitä ovat olleet muiden muassa Marttilan Rahkionsuo, Sauvon pitäjänniitty, Mynämäen pitäjänpelto ja eräissä Varsinais-Suomen pitäjissä esiintyneet pitäjänsaaret, jollaisena on mainittu muun muassa Mietoisten Saaren Vuohiluoto.


title: Pitäjänmetsä

text: Pitäjänmetsiin oli osuutensa kaikilla niihin osakkaina olevien pitäjien talollisilla. Sallittuja eivät kuitenkaan olleet myyntihakkuut, kaskenpoltto eikä laiduntaminen. Näiden sääntöjen tarkoituksena oli säilyttää metsät uusiutumiskykyisinä, pitäjien rintamaiden metsien jo käytyä paikoin vähiin. Pitäjänmetsiä käytettiin Maskun kihlakunnassa varsinkin kotitalouksien rakennus- ja polttopuuksi sekä paja- ja raudanvalmistushiiliksi. Myöhemmin pitäjänmetsiin syntyi myös torppia ja mäkitupia, joiden vuokrista pitäjien talollisille käytiin useaan otteeseen oikeutta.


title: Pitäjänmetsä

text: 1800-luvulla pitäjänmetsät jaettiin niissä osakkaina olleiden pitäjien kylien ja talojen kesken. Kun muut maat oli yleensä jaettu jo isossajaossa 1700-luvun lopulla tai 1800-luvun alussa, viivästyi pitäjänmetsien jako useissa tapauksissa kuitenkin tästä, ja muun muassa Maskussa niiden lopullinen jako tapahtui vasta 1863. Samoin Nousiaisissa jako päätettiin toimittaa vuonna 1827 mutta saatiin päätökseen vasta vuonna 1845. Tällöinkin jako tehtiin vasta kylien kesken, jotka sitten saattoivat hoitaa jaon edelleen haluamallaan tavalla. Sen sijaan Mynämäessä pitäjän yhteiset metsät kartoitettiin jakoa varten jo vuonna 1799.


title: Pitäjänmetsä

text: Tuloksena pitäjänmetsien jaosta esimerkiksi Mynämäessä, josta myöhemmin itsenäistyivät Mietoinen ja Karjala, oli sittemmin suuri joukko eksklaaveja ja enklaaveja, kun saman metsän osakkaina olleet kylät ja talot tulivat uusien kuntien muodostuessa kuulumaan eri kuntiin. Samalla tavoin muodostui myös Vahdon korpeen Kaarinan eksklaaveja, ja Paattisten itsenäistyttyä myös Maarian Paattistenkorpi jäi eksklaaviksi, samoin kuin Maskun korpea erottivat pitäjän muusta alueesta Nousiaisten Valpperin kylän maat.


title: Heinävaara (Joensuu)

text: Heinävaara on entisen Kiihtelysvaaran kunnan alueella nykyisessä Joensuun kaupungissa sijaitseva kylä ja taajama. Vuoden 2011 lopussa taajamassa oli 508 asukasta.


title: Heinävaara (Joensuu)

text: Heinävaaran kylä on korkean ja pitkän vaaran laella, ja sieltä on komeat näkymät länteen Joensuun suuntaan. Kylän keskustassa risteävät kantatie 74 eli Joensuu–Ilomantsi-tie, Kiihtelysvaaraan johtava seututie 494 ja Heinävaarantie eli vanha maantie. Kontiolahteen suuntaan kylästä lähtee maantie 5100 eli Jakokoskentie. Joensuun keskustaan on matkaa noin 25 kilometriä ja Kiihtelysvaaraan 10 kilometriä.


title: Heinävaara (Joensuu)

text: Kylässä on alakoulu, kauppa ja huoltoasema kahvioineen. Suurin työnantaja on Exel Compositesin komposiittisia profiileja valmistava Kivaran tehdas. Kylässä on myös puu- ja muovialan pienteollisuutta.


title: Heinävaara (Joensuu)

text:
Heinävaara on ollut asuttuna 1600-luvulta lähtien. Vaarakylän talot ja asutus sijaitsevat nauhamaisesti
vanhan Tohmajärven maantien eli nykyisen Heinävaarantien varressa. Perinteistä rakennuskantaa on säilynyt Koljolan ja Piippolan pihapiireissä. Kylän vanhimmat rakennukset ovat peräisin 1700-luvulta. Museovirasto onkin määritellyt suomalaista vaarakylää erinomaisesti edustavan Heinävaaran vaara-asutuksen yhdeksi Suomen valtakunnallisesti merkittävistä rakennetuista kulttuuriympäristöistä. Pohjois-Karjalan vaarakylät, joihin Heinävaara kuuluu, ovat lisäksi myös yksi Ympäristöministeriön määrittelemistä Suomen kansallismaisemista.


title: Heinävaara (Joensuu)

text: Alavin kylä luetaan myös Heinävaaraan.


title: Heinävaara (Joensuu)

text: Heinävaaran koulu on valmistunut vuonna 1999. Se on täysin puurakenteinen, ja siellä toteutetaan avointa oppimisympäristöä. Luokkia on seitsemän ja opettajia 11.


title: Heinävaara (Joensuu)

text: Koulun suunnitteli yhdysvaltalainen Cuningham Group, josta päävastuussa olivat arkkitehdit Judith P. Hoskens ja Bruce Jilk.


title: Heinävaara (Joensuu)

text: Koljolan koivikossa on pieni tsasouna, joka vihittiin 16. elokuuta 2001. Paikan läheisyydessä on sijainnut aikaisemminkin tsasouna. Tsasounan on rakentanut käsityönä heinävaaralainen Petri Piipponen.


title: Heinävaara (Joensuu)

text: Heinävaaran rautatieasema on rautatieliikennepaikka rataosalla . Liikennepaikka on nykyisin miehittämätön ja palvelee tavaraliikenteen kuljetuksia. Henkilöliikennettä ei ole.


title: Karvavyökääpä

text: Karvavyökääpä ("Trametes hirsuta") on yksivuotinen pienehkö kääpä. Se on yleinen koko maassa kasvaen kuolleella lehtipuulla. Itiöemä on ohut ja hyllymäinen. Vyöhykkeinen yläpinta on karvainen ja vaihtelee väriltään kermanvalkoisesta harmaaseen ja vihreään. Karvavyökäävän kermanvaalea pillistö muuttuu iän myötä harmaaksi. Lohkopinnasta erottuvat ylinnä karvakerros, jonka alapuolella on korkkimainen malto. Sienen tuoksu muistuttaa lievästi kalan tai kloorin hajua. Karvavyökäävän lisäksi Suomessa kasvaa vain kolme muuta karvaista kääpää: koivunhelttakääpä ("Lenzites betulinus"), pörrökääpä ("Cerrena unicolor") ja harjaskääpä ("Funalia trogii"). Karvavyökääpä aiheuttaa valkolahoa.


title: La Coka Nostra

text: La Coka Nostra (lyh. LCN) on yhdysvaltalainen rap-yhtye, joka perustettiin vuonna 2006. Alkuperäiseen kokoonpanoon kuuluivat Everlast, DJ Lethal, Danny Boy, Ill Bill, Slaine ja Big Left mutta Everlast jätti yhtyeen määrittelemättömäksi ajaksi voidakseen osallistua sairaan tyttärensä hoitoon. Big Left puolestaan jätti ryhmän hektisten aikataulujen ja työtahdin vuoksi ja juontaa nykyään omaa radio-ohjelmaansa.


title: La Coka Nostra

text: Yhtye on tehnyt musiikkia monien rap-artistien kanssa kuten: Snoop Dogg, B-Real, Sen Dog, Immortal Technique, Q-Unique, Big Left, Sick Jacken, Sean Price, Vinnie Paz ja Bun B.


title: Paweł Jaroszewicz

text: Paweł Jaroszewicz (s. 20. syyskuuta 1985) on puolalainen rumpali.


title: Paweł Jaroszewicz

text: Jaroszewicz soittaa useammassa yhtyeessä, joista tunnetuin lienee Vader, johon hän liittyi vuonna 2008.


title: Südwestrundfunk

text: Südwestrundfunk (SWR) on saksalainen alueellinen yleisradioyhtiö. Sen toimialueeseen kuuluvat etenkin Baden-Württembergin ja Rheinland-Pfalzin osavaltiot. SWR on ARD:n tytäryhtiö, ja se lähettää ohjelmaa kahdella televisio- ja usealla radiokanavalla. SWR:n päätoimistot sijaitsevat Stuttgartissa, Baden-Badenissa ja Mainzissa. Sen lähetysalueella elää noin 14,7 miljoonaa ihmistä, ja sen palkkalistoilla on noin 3 700 työntekijää.


title: Idänvirpiangervo

text: Idänvirpiangervo eli virpiangervo ("Spiraea chamaedryfolia") on pensasangervojen sukuun kuuluva laji, jota käytetään koristekasvina.


title: Idänvirpiangervo

text: Idänvirpiangervo on 0,5–2 metriä korkea tiheäversoinen ja kaarevahaarainen pensas, joka kasvattaa maarönsyjä. Varret ovat kaljuja. Nuoret haararangat ovat usein polvekkeisesti mutkaisia. Lehtilapa on muodoltaan puikea. Lehden laita on tyvipuolelta ehyt ja kärkipuolelta isohampainen tai lähes liuskainen. Lehdet ovat päältä kaljuja ja alta vähän karvaisia. Syysväritys on keltainen.


title: Idänvirpiangervo

text: Kukinnot ovat sarjamaisia tai huiskiloita, jotka sijaitsevat edellisvuoden versoissa. Teriö on valkoinen ja heteet terälehtiä pidempiä. Hedelmä on kalju tuppilo.


title: Idänvirpiangervo

text: Idänvirpiangervo kasvaa alkuperäisenä Kaakkois-Euroopassa ja Itä-Siperiassa. Se on monin paikoin viljelyjäänne.


title: Idänvirpiangervo

text: Idänvirpiangervoa käytetään puisto-, suoja- ja aidannepensaana vapaasti kasvavissa aidanteissa, mutta sitä voi käyttää myös leikattuna pensasaitana. Suomessa idänvirpiangervo on kestävä vyöhykkeillä I–VII.


title: Ihmiskunnan aarteita

text: Ihmiskunnan aarteita () on saksalainen dokumenttisarja, joka käsittelee Unescon maailmanperintökohteita. Südwestrundfunk-televisioyhtiö on tehnyt ohjelmaa yhteistyössä Unescon kanssa.


title: Ihmiskunnan aarteita

text: Maailmanperintökesksu ja Südwestrundfunk sopivat sarjan tuottamisesta vuonna 1995. Sarjaa levittää müncheniläinen Telepool. "Ihmiskunnan aarteita" on saksankielinen dokumenttisarja, ja sen tavoitteena edistää maailmanperintösopimusta ja -kohteita. Idean dokumenttisarjasta sai Südwestrundfunkin kulttuuriohjelmien johtaja Gustav-Adolf Bähr jo vuonna 1987. Ajatuksesta televisioon oli kuitenkin pitkä tie, ja sarjan ensimmäinen osa lähetettiin 1. huhtikuuta 1995. Se käsitteli Maltan pääkaupunkia Vallettaa.


title: Katinka Hosszú

text: Katinka Hosszú (s. 3. toukokuuta 1989 Pécs, Unkari) on unkarilainen uimari ja kolminkertainen olympiavoittaja.


title: Katinka Hosszú

text: Hosszú saavutti Lissabonin junioreiden EM-kilpailuissa 2004 kultaa 4 × 200 metrin ja hopeaa 4 × 100 metrin vapaauintiviestissä sekä pronssia 200 metrin vapaauinnissa ja 400 metrin sekauinnissa. Saman vuoden Wienin lyhyen radan EM-kilpailuissa hän sai pronssia 400 metrin sekauinnissa ajalla 4.35,41. Junioreiden EM-kilpailuissa Budapestissa 2005 hän voitti mestaruuden 200 metrin vapaauinnissa, 400 metrin sekauinnissa ja 4 × 100 metrin vapaauintiviestissä. Lisäksi hän sai hopeaa 400 metrin vapaauinnissa ja 4 × 200 metrin vapaauintiviestissä sekä pronssia 800 metrin vapaauinnissa ja 4 × 100 metrin sekauintiviestissä.


title: Katinka Hosszú

text: Hosszú sai Eindhovenin EM-kilpailuissa 2008 hopeaa 400 metrin sekauinnissa. Rooman MM-kilpailuissa 2009 hän voitti maailmanmestaruuden 400 metrin sekauinnissa ajalla 4.30,31 sekä sai pronssia 200 metrin perhos- ja sekauinnissa. Budapestin EM-kilpailuissa 2010 hän voitti kultaa 200 metrin perhosuinnissa ajalla 2.06,71, 200 metrin sekauinnissa ajalla 2.10,09 ja 4 × 200 metrin vapaauintiviestissä sekä sai hopeaa 400 metrin sekauinnissa. Shanghain MM-kilpailuissa 2011 hän oli 200 metrin sekauinnissa kuudes. Debrecenissä 2012 hän voitti Euroopan-mestaruuden 200 metrin perhosuinnissa ajalla 2.07,28, 200 metrin sekauinnissa ajalla 2.10,84 ja 400 metrin sekauinnissa ajalla 4.33,76. Lisäksi hän sai hopeaa 4 × 200 metrin vapaauintiviestissä. Lontoon olympialaisissa hän sijoittui 400 metrin sekauinnissa neljänneksi ja 200 metrin sekauinnissa kahdeksanneksi.


title: Katinka Hosszú

text: Hosszú voitti Chartres’n lyhyen radan EM-kilpailuissa 2012 kultaa 200 metrin perhosuinnissa ajalla 2.05,78, 100 metrin sekauinnissa ajalla 58,83 ja 200 metrin sekauinnissa niin ikään ajalla 2.05,78 sekä sai hopeaa 400 metrin sekauinnissa. Saman vuoden lyhyen radan MM-kilpailuissa Istanbulissa hän voitti 200 metrin perhosuinnin ajalla 2.02,20 ja 100 metrin sekauinnin ajalla 58,49. Lisäksi hän sai hopeaa 200 metrin vapaa- ja sekauinnissa sekä pronssia 400 metrin sekauinnissa.


title: Katinka Hosszú

text: Barcelonan MM-kilpailuissa 2013 Hosszú voitti kultaa 200 metrin sekauinnissa ajalla 2.07,92 ja 400 metrin sekauinnissa ajalla 4.30,41, saavutti pronssia 200 metrin perhosuinnissa ja oli kuudes 200 metrin selkäuinnissa. Saman vuoden Herningin lyhyen radan EM-kilpailuissa hän voitti 200 metrin sekauinnin ajalla 2.04,33, sijoittui 100 ja 400 metrin sekauinneissa toiseksi ja 200 metrin selkäuinnissa kolmanneksi. Berliinin pitkän radan EM-kilpailuissa 2014 hän sai kultaa 100 metrin selkäuinnissa ajalla 59,63, 200 metrin sekauinnissa ajalla 2.08,11 ja 400 metrin sekauinnissa ajalla 4.31,03, hopeaa 200 metrin vapaauinnissa sekä pronssia 200 metrin perhosuinnissa ja 4 × 200 metrin vapaauintiviestissä.


title: Katinka Hosszú

text: Hosszú saavutti Dohan lyhyen radan MM-kilpailuissa 2014 kahdeksan henkilökohtaista mitalia. Hän voitti 100 metrin selkäuinnin (ajalla 55,03), 200 metrin selkäuinnin (1.59,23), 100 metrin sekauinnin (56,70) ja 200 metrin sekauinnin (2.01,86), sijoittui toiseksi 200 metrin vapaauinnissa, 200 metrin perhosuinnissa ja 400 metrin sekauinnissa sekä kolmanneksi 50 metrin selkäuinnissa. Kazanissa 2015 hän voitti pitkän radan maailmanmestaruuden 200 metrin sekauinnissa ajalla 2.06,12 ja 400 metrin sekauinnissa ajalla 4.30,39 sekä sai pronssia 200 metrin selkäuinnissa ajalla 2.06,84. 200 metrin vapaauinnissa hän oli viides. Hän voitti Netanyassa 2015 lyhyen radan Euroopan-mestaruuden 50 metrin (26,13), 100 metrin (55,24) ja 200 metrin (1.59,84) selkäuinneissa sekä 100 metrin (56,67), 200 metrin (2.02,53) ja 400 metrin (4.19,75) sekauinneissa. Lisäksi hän oli toinen 400 metrin vapaauinnissa.


title: Katinka Hosszú

text: Hosszú voitti Lontoossa 2016 Euroopan-mestaruuden 200 metrin selkäuinnissa ajalla 2.07,01, 200 metrin sekauinnissa ajalla 2.07,30, 400 metrin sekauinnissa ajalla 4.30,90 ja 4 × 200 metrin vapaauintiviestissä sekä sai hopeaa 100 metrin selkäuinnissa. Rion olympialaisissa vuonna 2016 Hosszú voitti 100 metrin selkäuinnin ajalla 58,45, 200 metrin sekauinnin ajalla 2.06,58 ja 400 metrin sekauinnin maailmanennätysajalla 4.26,36. 200 metrin selkäuinnissa Hosszú saavutti hopeaa ajalla 2.06,05 Saman vuoden Windsorin lyhyen radan MM-kilpailuissa hän voitti seitsemän kultaa: 100 ja 200 metrin selkä- ja perhosuinneissa sekä 100, 200 ja 400 metrin sekauinneissa. Lisäksi hän oli toinen 200 metrin vapaauinnissa ja 50 metrin selkäuinnissa sekä neljäs 400 metrin ja kahdeksas 800 metrin vapaauinnissa.


title: Katinka Hosszú

text: Hosszú voitti Budapestissa 2017 maailmanmestaruuden 200 metrin sekauinnissa ajalla 2.07,00 ja 400 metrin sekauinnissa ajalla 4.29,33. Lisäksi hän sai hopeaa 200 metrin selkäuinnissa ja pronssia 200 metrin perhosuinnissa sekä sijoittui seitsemänneksi 200 metrin vapaauinnissa. Joulukuussa 2017 lyhyen radan EM-kilpailuissa Kööpenhaminassa hän voitti kultaa kaikilla kolmella selkäuintimatkalla (50 metriä, 100 metriä, 200 metriä) ja kaikilla kolmella sekauintimatkalla (100 metriä, 200 metriä, 400 metriä). Hän voitti 200 metrin sekauinnin pitkän radan Euroopan-mestaruuden Glasgow'ssa 2018 ajalla 2.10,17. Saman vuoden Hangzhoun lyhyen radan MM-kilpailuissa hän voitti kultaa 200 metrin perhosuinnissa ajalla 2.01,60, 100 metrin sekauinnissa ajalla 57,26, 200 metrin sekauinnissa ajalla 2.03,25 ja 400 metrin sekauinnissa ajalla 4.21,40. Lisäksi hän sai hopeaa 100 metrin selkäuinnissa.


title: Orijärvi

text: Orijärvi voi viitata seuraaviin asioihin:


title: Raikas tuuli ja kirkas kuu

text: Raikas tuuli ja kirkas kuu on vuonna 2003 valmistunut elokuvatarina kahdesta eliittisotilaasta Ji-Hwanista ja Gyu-yupista. Huipputaitavat miekkamiehet ovat läheisiä ystäviä, kunnes vallankaappauksen myötä Gyu-yup pakotetaan tappamaan vanha mestarinsa sekä Ji-Hwan.


title: Thor: Tales of Asgard

text: Thor: Tales of Asgard on vuonna 2011 suoraan DVD:lle julkaistu animaatioelokuva, joka perustuu Jack Kirbyn ja Stan Leen luomaan sarjakuvahahmoon Thoriin. Elokuvan ohjasi Sam Liu ja käsikirjoituksesta vastasi Greg Johnson. Pääosassa ääninäyttelevät muun muassa Matthew Wolf ja Rick Gomez.


title: Thor: Tales of Asgard

text: Nuori Thor kokee henkisen kolauksen, kun hän saa tietää että hänen kerta toisensa jälkeen voitetut turnajaiset Asgardissa ovatkin vain sovittuja otteluita. Hän päättää uhmata isäänsä Odinia ja lähtee veljensä Lokin kanssa etsimään legendaarista Surtur-miekkaa. Matkan aikana Thor löytää miekan, mutta aiheuttaa vahingossa sodan Yodinheimiin tappamalla jättiläisen. Thor huomaa erheensä ja yrittää palata kotiinsa Asgardiin. Yrittäessään saada apua Sifiltä hän joutuu pahempaan pulaan, jättiläisten ollessa Thorin perässä haluten Surtur-miekan takaisin.


title: Thor: Tales of Asgard

text: Elokuvan oli tarkoitus julkaista jo syksyllä 2009, mutta julkaiseminen siirrettiin vuoteen 2011, jolloin myös Thorin näytelmäelokuva sai ensi-iltansa.


title: Indiana (täsmennyssivu)

text: Indiana tarkoittaa seuraavia asioita:


title: Norjanangervo

text: Norjanangervo ("Spiraea" 'Grefsheim' tai "Spiraea" × "cinerea" 'Grefsheim') on pensasangervoihin kuuluva lajike. Norjanangervo löydettiin Grefsheimin taimistolta Nesistä Hedmarkista Norjasta vuonna 1949.


title: Norjanangervo

text: Norjanangervo on 1–1,5 metriä korkeaksi kasvava tiheä- ja ohutversoinen pensas. Harmaanvihreät lehdet ovat kapean soikeita ja pehmeäkarvaisia. Lehtien laidat ovat ehyitä tai kärkiosista terävähampaisia. Kukinto on edellisvuoden verson päällä oleva sarja, jossa on pieniä valkoisia kukkia runsaasti.


title: Norjanangervo

text: Norjanangervo on hyvin suosittu pensasangervolajike. Sitä käytetään koristepensaana yksittäispensaana tai laajoina pensasryhminä. Lajike menestyy Suomessa vyöhykkeillä I–V tai VI ja se on syrjäyttänyt talvenkestävämpänä morsiusangervoa ("Spiraea" 'Arguta').


title: Japaninangervo

text: Japaninangervo ("Spiraea japonica") on pensasangervoihin kuuluva laji, joka kasvaa alkuperäisenä Itä-Aasiassa. Lajista on jalostettu runsaasti koristekasvilajikkeita.


title: Japaninangervo

text: Japaninangervo on 0,5–1,5 metriä korkea pystykasvuinen ja niukkahaarainen pensas. Nuoret haararangat ovat ruskehtavia. Lehdet ovat puikeita tai soikeita, päältä vihreitä ja alta vaaleanvihreitä tai sinertäviä. Lehden laita on säännöttömän sahalaitainen.


title: Japaninangervo

text: Kukinnot ovat huiskilomaisia ja sijaitsevat haarojen latvoissa. Teriöt ovat punaisia, punavioletteja tai harvoin valkoisia. Heteet ovat terälehtiä pitempiä. Hedelmä on kalju tuppilo.


title: Pihlaja-angervot

text: Pihlaja-angervot ("Sorbaria") on suku ruusukasvien ("Rosaceae") heimossa. Suvussa on 10 lajia, jotka ovat kaikki kotoisin Itä-Aasiasta. Useita lajeja käytetään koristekasveina.


title: Pihlaja-angervot

text: Pihlaja-angervot ovat kesävihantia yksikotisia pienehköjä tai keskikokoisia pensaita. Haarat ovat pystyjä tai kaarevia ja pensaat ovat tiheitä ja tekevät maarönsyjä. Lehdet sijaitsevat kierteisesti. Lehtilapa on päätöparinen.


title: Pihlaja-angervot

text: Kukinto on huiskilo. Terä- ja verholehtiä on viisi. Teriö on valkoinen. Hedelmä on monisiemeninen tuppilo.


title: Emmaljunga Barnvagnsfabrik

text: Emmaljunga Barnvagnsfabrik AB on ruotsalainen vuonna 1925 perustettu yritys, joka valmistaa lastenvaunuja, lastenvaunujen lisävarusteita ja turvaistuimia. Yrityksen perusti Henry L. Persson. Yritys toimii Emmaljungan paikkakunnalla Skånessa.


title: Emmaljunga

text: Emmaljunga on taajama Hässleholmin kunnassa Skånessa, Ruotsissa. Paikkakunta sijaitsee tien 117 varrella lähellä Smålandin rajaa. Emmaljungassa on 262 asukasta.


title: Emmaljunga

text: Emmaljunga on tunnettu lastenvaunuja valmistavasta yrityksestä Emmaljunga Barnvagnsfabrik.


Auringon aktiivisuuden vaikutus säähän ja ilmastoon on oletettu auringonpilkkuluvun ja lämpötilan välinen yhteys. Kun auringonpilkkuja on vähän, Maassa on viileämpää. 150 viime vuoden ajalla näkyy selvä yhteys auringonpilkkujen määrän ja lämpötilan välillä. Auringon aktiivisuuden aiheuttamat säämuutokset ovat yhä tieteellisten kiistojen aihe, koska ei tiedetä mekanismia millä auringonpilkkujen määrien muutos vaikuttaa säähän. Joka tapauksessa pienen jääkauden aikana oli 1600- ja 1800-luvuilla kaksi suurta auringonpilkkuminimiä.


title: Auringon aktiivisuuden vaikutus säähän ja ilmastoon

text: Monet lähimenneisyydessä ja nykyaikana tehnyt havainnot viittaavat auringonpilkkujen määrän ja ilmaston väliseen yhteyteen.


text:
Auringonpilkkujen lisääntyminen on lämmittänyyt pohjoista pallonpuoliskoa vuodesta 1950, vaikka kasvihuoneilmiötä ei oteta lukuun. Auringonpilkkujen osuus lämpötilan muutoksesta on noin 10-20 %.
Historiallisesti auringonpilkkujen vaihtelu näkyy mm hiili-14:n ja beryllium-10:n määrissä.
Auringonpilkkujen määrän pieneneminen lisää auringon pinnan säteilyä, koska kylmät, tummat pilkut poistuvat. Toisaalta Auringossa on auringonpilkkujen ympärillä fakuloiksi kutsuttuja kirkkaita renkaitaRuddiman 2005, s. 304. Ne säteilevät säteilyä.
Auringon säteily vaihtelee pilkkujakson aikana 0,11-0,15 %, ja saattoi pienetä Spörerin ja Maunderin minimien lähes pilkuttomina jaksoina 0,25-0,4 % jolloin Maan keskilämpötila putosi 0,3-0,5 C. Auringosta tuleva hiukkassäteily, aurinkotuuli vaihtelee auringonpilkkuluvun mukaan. Tämä voi vaikuttaa otsonin määrään ja sitä myötä maan lämpötiloihin.


text: Auringonpilkkujen vaikutus Auringon säteilyyn on mutkikas juttu, koska Aurinko säteilee monille eri aallonpituuksilla. Auringonpilkut toisaalta vähentävät, toisaalta lisäävät eri aallonpituuksilla Auringosta lähtevää säteilyä. Yllättäen tumma auringonpilkku säteilee enemmän kuin normaali vaalea Auringon pinta.


text:
Mutta toisaalta auringonpilkkujen määrän pieneneminen lisää varsinkin lyhytaaltoista ultraviolettisäteilyä, jota viileät auringonpilkut synnyttävät vähänTähtinen, s. 104. Tämä paksuntaa otsonikerrosta, mikä kuumentaa ilmakehän yläkerroksia ja viilentää alakerroksia. Tämä taas vaikuttaa pilvien syntyyn, ja pilvisyys muuttuu auringonpilkkujakson mukana 2 %.
Toisaalta auringonpilkkujen määrän pieneneminen vähentää Auringon kokonaissäteilyä eli aurinkovakiota. Aurinkovakion vaihtelu pilkkujakson aikana on keskimäärin 0,1 %, mutta yksittäisten pilkkujen ja muiden tekijöiden aiheuttamat vaihtelut ovat suurempia, jopa 0,3 %. Auringonpilkkujen määrä lisää aurinkotuulta, joka ajaa Aurinkokunnan ulkopuolelta tulevaa kosmista säteilyä pois. Kun aurinkotuulen määrä kasvaa, tulee enemmän revontulia.


text: Tanskalaisen Hanrik Svensmarkin mukaan auringonpilkut lisäävät pilvisyyttä. Svensmarkin mukaan aurinngonpilkut auringonpilkkumäärän lisääntyminen lisää kosmista säteilyä pois ajavaa aurinkotuulta. Pilvet syntyvät Maassa siten, että vesihöyry tiivistyy pieniksi pilvipisaroiksi muun muassa varautuneiden hiukkasten ympärille. pilvethän ovet pieniä vesipisaroita, ei vesihöyryä. Koska kosmisen säteilyn varaamat hiukkaset synnyttävät ilmaan veden tiivistymiskeskuksia. Tällöin pilvisyys ja sateet vähenevät.


text: Mutta toisaalta havaintojen mukaan pilvisyys on lisääntynyt 50-luvulta lähtien ehkä kasvihuone-ilmiön takia. Toinen mahdollinen mekanismi on, että auringonpilkkuminimin aikana UV-säteily lisääntyy jopa 10%. Lisääntynyt UV-säteily synnyttää otsonia, joka kuumentaa stratosfääriä. Tällä on vaikutus alempana troposfäärissä puhaltaviin suihkuvirtauksiin ja pilvisyyteen.


text: Auringonpilkkujen vaikutus säähän perustuu erään teorian mukaan ultraviolettisäteilyn vaihteluihin. Kun auringonpilkkuja on paljon, Aurinko säteilee enemmän ultraviolettia. Ultraviolettisäteilyn vaihtelu muuttaa otsonikerrosta. Lämpiminä kausina pohjoisia leveyksiä lämmittävät lisääntyneet pohjois-eteläsuuntaiset virtaukset. Tällöin auringon aktiivisuuden vaihtelut muuttavat suursäätiloja. Mutta tämäkin teoria ei vastaa havaintoja, koska stratosfääri on lämmennyt otsonikerroksen heikennyttyä nykyisessä ilmastonmuutoksessa.


text: Kun auringonpilkkuja on vähän, sää on kolea ja sateinen Suomen leveyksillä 50 leveyspiirin pohjoispuolilla. Kun auringonpilkkuja on paljon, on lämmintä. Tämän ajatuksen mukaan Suomessa oli kylmää 1960-1980 ja lämmintä 2000-2020.


text: Auringonpilkut liittyvät auringon magneettikenttien vaihteluun. Erityisen heikkoa auringon aktiivisuus oli noin 1640-1715. Aktiivisuus voimistui 1720-1800, mutta heikkeni merkittävästi noin 1800-1830. Auringonpilkkuja näkyi taas enemmän 1840-1870. Hieman normaalia vähemmän auringonpilkkuja oli 1880-1940. Pieni jääkausi 1550-1850 sattui suurten auringonpilkkuminimien aikaan. Suurten minimien aikana kosmine säteily on C-14 ja beryllium-mittausten mukaan pienentynyt.


text: Auringon pilkkuluvun pienemisen oletetaan viilentäneen Maan säätä pienen jääkauden aikana 1500-1800-luvuilla. 1600-luvulla auringonpilkkujakso luultavasti melkein hävisi ja niin sanotun Maunderin minimin aikaan Ludvig XVI:n hallitessa Ranskaa Thamesjoki ja Tanskan salmet jäätyivät ja Alppien jäätiköt kasvoivat. Mutta vuoden keskilämpötila laski Englannissa vain 0,5 astetta. Auringonpilkkujakso palasi taas suunnilleen 1720, mutta heikkeni jonkin verran 1795-1830.


text: Auringonpilkkuja ei näkynyt vuosina 579-808, 1403-1519, 1521-1604 ja 1639-1720/1645-1715. revontulia ei juuri näkynyt 1400-luvulla ja 1500-luvun alussa. Vuosina 1550-1600 ja 1620-1645 näkyi runsaasti revontulia, mutta vuosina 1645-1715 näkyi vain vähän revontulia.


text: Vuosina 1460-1550 ja 1645-1715 syntyi vähän hiili-14:aa puiden vuosirankeisiin..


text:
Pariisissa ja Lontoossa oli ankaria talvia 1000-1100, 1420-1500 ja 1600-1700.. Erityisen kylmää oli 1430- 1450 luvulla.. Kylmyys luultavasti hävitti skandinaavien Grönlannin siirtokunnat 1400-luvulla.
Keski-Euroopan puuraja laski vuoristossa 1300-1500 100-200 m aiempaa alemmas, ja viininviljelyn yläraja laski Saksan badenissa noin 220 m alemmaksi.


text: Kaliforniassa oli lämmintä 1100-1200 ja 1420-1500 jaa. kylmää. Noin 1450 oli Kaliforniassa ja Meksikossa kylmää, ja asteekkien valtakunnassa 1450-luvulla lumi- ja raesateita ja nälänhätä. 1400-luvun kylmeneminen näkyy myös Uuden Seelannin tippukivissä.


text: Maailman jäätiköt kasvoivat tutkimusten mukaan 4000-3000 eaa. ja 1350-500 eaa., sekä monessa vaiheessa vuoden 500 jaa. jälkeen. Tämä kytkeytyy hiili-14:n määrän vaihteluihin. Alppien jäätiköt kasvoivat vuosina 1400-1300 eaa., 1400-900 eaa., 500-300 eaa., 400 jaa. - 650 jaa.. Vaihtelut viittaavat voimakkaaseen 2000-2500 vuoden jaksoon, jonka päällä on lyhyempiä jaksoja, joista yksi on 200 vuoden jakso, toinen ehkä 600 v.


text: Sään lämpenemisen 1900-luvun loppua kohti uskotaan osin johtuvan Auringon aktiivisuuden muutoksesta, vaikka kasvihuoneilmiö onkin suurempi lämmittäjä.


text:
Auringon aktiivisuutta mitataan auringonpilkkujen runsaudesta lasketulla Wolfin luvulla eli Zürichin auringonpilkkuluvulla. Arvellaan auringon aktiivisuuden vaikuttavan maan säähän. Kausina, jolloin on vähän auringonpilkkuja, aurinko säteilee normaalia vähemmän ja maassa on noin asteen verran viileämpää.
Oletetun 85-vuotisen jakson maksimeja oli 1770, 1845 ja 1940. Normaalin auringonpilkkujakson pituus on noin 11 vuotta, mutta jakson pituus vaihtelee muutamilla vuosilla. Sen alla on luultavasti voimakkaampi pitkä jakso, jonka pituus on 60-100 vuotta.


text: Auringonpilkkujen pieni määrä lisää hiili-14:n määrää 20-30 % verrattuna aikaan, jolloin auringonpilkkuja on paljon. Enin osa Auringon säteilystä tulee sen pinnasta, fotosfääristä, jonka lämpötila on normaalisti noin 6000 K ja pilkun kohdalla noin 4200 K.


text: Havaintojen mukaan Aurinko näyttää vaikuttavan kosmisen säteilyn määrään ja Maan ilmastoon, vaikka ilmiötä ei kyetä selittämään. On myös oletettu, että auringon säteily vaihtelisi suuremmisa, esimerkiksi noin 2300 vuoden jaksoissa.


text: Auringonpilkkujen määrän normaali 11-vuotinen vaihtelu ei vaikuta Auringon säteilyyn kovinkaan paljon. 11-vuotisen auringonpilkkujakson aikana aurinkovakio 1366 W/m² vaihtelee 0,1 % eli noin 1 W/m².


text: Auringon aktiivisuuden on ehdotettu vaikuttaneen viimeaikaiseen ilmaston lämpenemiseen mahdollisesti pilvisyyteen liittyvien palautekytkentöjen voimistamana. Auringon aktiivisuuden kasvu aiheuttaa maanpinnan lämpenemisen lisäksi stratosfäärin lämpenemistä, kun taas kasvihuoneilmiön aiheuttama lämpeneminen johtaa stratosfäärin viilenemiseen. Stratosfäärisen otsonin vähenemisellä on niin ikään viilentävä vaikutus, joskaan merkittävää otsonikerroksen ohentumista ei tapahtunut ennen 1970-luvun loppua. Alemman stratosfäärin viilenemistä on havainnoitu ainakin vuodesta 1960 lähtien. Erään tutkimuksen mukaan auringon aktiivisuudessa 1980-luvun puolivälistä eteenpäin tapahtuneilla muutoksilla on voinut olla vain ilmastoa viilentävä vaikutus. Muilla ilmiöillä, kuten auringon aktiivisuudella yhdistettynä tulivuorten toimintaan, on luultavasti ollut lämmittävä vaikutus esiteollisesta ajasta 1900-luvun puoliväliin asti, mutta siitä eteenpäin vaikutus on ollut viilentävä. Auringon aktiivisuus ei siten ole viimeaikaisen lämpenemisen pääasiallinen aiheuttaja. Hallitustenvälinen ilmastopaneeli IPCC arvioi, että auringon irradianssissa vuodesta 1750 eteenpäin tapahtuneiden muutosten säteilypakote on noin +0,12 W/m, hiilidioksidin säteilypakotteen ollessa noin +1,66 W/m.


text: Jotkin tutkimukset viittaavat kuitenkin siihen, että auringon vaikutusta on saatettu aliarvioida. Kaksi tutkijaa Duke Universitystä ovat arvioineet, että 40–50 % maailmanlaajauisten pintalämpötilojen kasvusta 1900-luvulla ja noin 25–35 % vuosina 1980–2000 on johtunut auringosta. Kyseistä tutkimusta on kritisoitu mm. RealClimatessa. Toinen tutkimus viittaa siihen, että ilmastomalleissa kasvihuonekaasujen vaikutus suhteessa auringon säteilyyn on yliarvioitu samalla, kun vulkaanisen pölyn ja sulfaattiaerosolien viilentävä vaikutus on aliarvioitu. Tutkimus kuitenkin toteaa, että vaikka ilmasto olisi arvioitua herkempi aurinkopakotteille, viimeaikainen lämpeneminen johtuu kasvihuonekaasupitoisuuksien kasvusta.


title: ORP Grom

text: ORP Grom on ollut kolmen Puolan merivoimissa palvelleen aluksen nimenä:


title: Praha (vuoden 2006 elokuva)

text: Praha on Ole Christian Madsenin ohjaama tanskalainen elokuva vuodelta 2006.


title: Praha (vuoden 2006 elokuva)

text: Elokuva on pienimuotoinen tarina miehestä, joka lähtee vaimonsa kanssa Prahaan isänsä hautajaisiin. Isä on hylännyt perheensä, kun päähenkilö oli pieni. Matkalla ilmenee että miehen avioliitto on joutumassa karille.


title: Praha (vuoden 2006 elokuva)

text: Tarina kerrotaan hyvin hienovaraisesti, vaikka tunnelmat vaihtelevat kafkamaisesta absurdiin tragediaan, jopa synkkyydestä kepeyteen. Madsenin roolisuoritusta päähenkilönä pidetään vaikuttavana ja tarkkana. Hänellä on taito herättää tunteita, mistä hän on tietoinen.


title: Praha (vuoden 2006 elokuva)

text: Elokuva on esitetty useilla elokuvajuhlilla, kuten Karlovy Varyssa, Torontossa ja Glasgow'ssa.


title: Praha (vuoden 2006 elokuva)

text: Elokuvalle on myönnetty Bodil-palkinto parhaasta kuvaukseta ja Robert-palkinto äänestä ja kuvauksesta.


title: Mirsad Jonuz

text: Mirsad Jonuz (, s. 9. huhtikuuta 1962) on makedonialainen jalkapallovalmentaja ja entinen maalivahti.


title: Mirsad Jonuz

text: Jonuz aloitti pelaajauransa pienen FK Teteksin maalivahtina 1985. Hän pelasi Jugoslavian alasarjoissa makedonialaisseuroissa, kunnes siirtyi 1988 FK Radiin. Ura Belgradissa ei kuitenkaan auennut ja hän siirtyi 1989 FK Novi Pazarin kautta FK Vardarin. Uransa parhaan kauden Jonuz pelasi FK Sutjeska Nikšićissä 1990–1991, jolloin hän pelasi 31 ottelua joukkueen maalilla. Hän siirtyi kauden jälkeen takaisin FK Radiin, josta 1993 kreikkalaiseen Levadiakosiin. Jonuz lopetti uransa Kreikassa 1995.


title: Mirsad Jonuz

text: Valmennusuransa Jonuz aloitti 1996 makedonialaisessa FK Rabotničkissa. Jonuzin johdolla seura eteni kohti Makedonian huippua, nousi liigaan ja sijoittui parhaimmillaan kolmanneksi Jonuzin viimeisellä kaudella 1999–2000. Jätettyään Rabotničkin Jonuz jatkoi uraansa FK Pobedassa, jonka hän johdatti Makedonian cupin yllätysmestariksi 2002. Tammikuussa 2003 Jonuz jätti Pobedan ja palasi Rabotničkin valmentajaksi.


title: Mirsad Jonuz

text: Elokuussa 2003 Jonuz siirtyi liigavalmennuksesta Makedonian liiton palvelukseen aloittaen U21-maajoukkueen päävalmentajana. Jonuz toimi nuorten päävalmentajana kuusi vuotta, kunnes toukokuussa 2009 nousi A-maajoukkueen päävalmentajaksi. Jonuz valmensi Makedoniaa viimeisissä MM2010-karsintaotteluissa, joista Makedonia voitti yhden, hävisi kaksi ja pelasi kerran tasan.


title: Mirsad Jonuz

text: EM2012-karsinnoissa Makedonia ei menestynyt Jonuzin alaisuudessa mairittelevasti. Lopulta liitto antoi hänelle potkut kesäkuussa 2011, kun Makedonia oli voittanut vain yhden kuudesta pelatusta karsintaottelusta.


title: ORP Błyskawica

text: ORP Błyskawica oli Puolan laivaston Grom-luokan hävittäjä, joka palveli toisessa maailmansodassa.


title: ORP Błyskawica

text: "Błyskawica" on nykyisin museolaiva, ja sitä pidetään kansallisena aarteena, sillä se on ainoa Puolan merivoimien alus, joka on rakennettu ennen toista maailmansotaa. Sen 50-vuotisen palveluksen kunniaksi sille myönnettiin Puolan korkein sotilasansiomerkki Virtuti Militari. Sen varmistamiseksi, että alus säilyy jälkipolville, on 1985 perustettu yhdistys Museosotalaiva "Błyskawican" ystävät.


title: ORP Błyskawica

text: Alus tilattiin Britanniasta J. Samuel White and Companyltä Cowesista. Tilattu alus oli kooltaan Britannian Kuninkaallisen laivaston laivueenjohtajia suurempi. Aluksen köli laskettiin syyskuussa 1935.


title: ORP Błyskawica

text: Puolan merivoimien hävittäjät määrättiin 30. elokuuta 1939 toteuttamaan niin kutsuttu Pekin suunnitelma, jonka mukaan niiden tuli siirtyä Britanniaan ja liittyä Kuninkaalliseen laivastoon. Alukset kohtasivat 1. syyskuuta Britannian kuninkaallisen laivaston hävittäjät "HMS Wandererin" ja "HMS Wallacen", jotka opastivat alukset Leithiin. Puolalaiset jatkoivat seuraavana yönä edelleen Rosythiin. Alus vastaanotti 3. syyskuuta kuninkaalliselta laivastolta viirinumerokseen H34:n.


title: ORP Błyskawica

text: Alus hyökkäsi 7. syyskuuta Saksan laivaston sukellusvenettä vastaan Skotlannin rannikolla 10 mailia South Uist -saaren itäpuolella ja oli ensimmäinen puolalainen sota-alus, joka hyökkäsi toisessa maailmansodassa sukelluksissa olleen sukellusveneen kimppuun. Se sai 6. marraskuuta määräyksen pelastaa "ORP Gromin" kanssa Doggerbankin alueelta mereen pudonneen lentäjän. Matkalla alusten kimppuun kävi kaksi Heinkel He-115 -vesilentokonetta, joista toinen pudotti torpedon. Alus siirrettiin 10. marraskuuta telakalle Chathamissa, jossa sen kattilat puhdistettiin ja potkurit vaihdettiin.


title: ORP Burza

text: ORP Burza oli Puolan laivaston Wicher-luokan hävittäjä, joka palveli toisessa maailmansodassa.


title: ORP Burza

text: Alus tilattiin 2. huhtikuuta 1926 Ranskasta Chantiers Naval Francaisin telakalta sisaraluksen ORP Wicherin kanssa. Sen köli laskettiin 1. marraskuuta 1927 ja alus laskettiin vesille 16. huhtikuuta 1929. Alus otettiin palvelukseen 10. heinäkuuta 1932 lähes neljä vuotta suunniteltua myöhemmin, jolloin sen komentajana oli kommodori Bołeslaw Sokołowski.


title: ORP Burza

text: Puolan merivoimien hävittäjät määrättiin 30. elokuuta 1939 toteuttamaan niin kutsuttu Pekin suunnitelma, jonka mukaan niiden tuli siirtyä Britanniaan ja liittyä Kuninkaalliseen laivastoon. Alukset kohtasivat 1. syyskuuta "HMS Wandererin" ja "HMS Wallacen", jotka opastivat alukset Leithiin. Puolalaiset jatkoivat seuraavana yönä edelleen Rosythiin.


title: Impressions in Blood

text: Impressions in Blood on Vaderin yhdeksäs studioalbumi, joka julkaistiin 4. syyskuuta 2006.


title: Viirunauruli

text: Viirunauruli ("Garrulax lanceolatus") eli aiemmalta nimeltään kiinantimali on Etelä- ja Itä-Aasiassa tavattava pyrstötimaleihin kuuluva varpuslintu.


title: Viirunauruli

text: Kooltaan viirunauruli on 23–26 cm. Laji on väritykseltään vaaleanruskea ja höyhenpuvussa on punaruskeita raitoja. Myös linnun päälaki on punaruskea. "B. l. woodi" -alalajilla raidat ovat väriltään mustia. Nuorilla linnuilla raidoitus ei ole yhtä selkeää kuin aikuisilla viirunauruleilla.


title: Viirunauruli

text: Viirunaurulia tavataan Intiasta, Myanmarista, Hongkongista sekä Kiinasta. Linnun elinympäristöä ovat avoimet metsät, tiheiköt ja bambuviidakot. Viirunaurulin elinympäristöt sijaitsevat yleensä 1 200–2 800 metrin korkeudella merenpinnasta.


title: Reyash

text: Tomasz Rejek (taiteilijanimeltään Reyash) (s. 1974) on puolalainen pitkän linjan basisti ja laulusolisti.


title: Reyash

text: Profanum


title: Reyash

text: Witchmaster


title: Reyash

text:
Vader
Supreme Lord


title: Reyash

text: Christ Agony


title: Reyash

text: Union


title: ORP Wicher (1928)

text: ORP Wicher oli Puolan laivaston Wicher-luokan hävittäjä. Alus upposi sodan ensimmäisenä päivänä Saksan ilmavoimien pommittajien hyökkäyksessä.


title: ORP Wicher (1928)

text: Alus tilattiin Chantiers Navals Francaisilta Blainvillestä Ranskasta. Sen köli laskettiin 19. helmikuuta 1927 ja alus laskettiin vesille 10. heinäkuuta 1928. Alus valmistui 8. heinäkuuta 1930.


title: ORP Wicher (1928)

text: Alus ei lähtenyt 30. elokuuta 1939 muiden Puolan merivoimien hävittäjien kanssa Peking suunnitelman mukaisesti Britteinsaarille, vaan se jäi Puolaan. Alus sai 1. syyskuuta määräyksen siirtyä Gdyniasta Helin laivastotukikohtaan. Ilmahyökkäyksistä huolimatta alus saapui määränpäähänsä, jossa se taisteli Saksan laivaston hävittäjiä "Leberecht Maassia" ja "Wolfgang Zenkeriä" vastaan. "Wicher" kärsi hieman vaurioita ja noin kaksi tuntia myöhemmin Saksan ilmavoimien 4/Trägergruppe 186:n Junkers Ju 87 Stuka - syöksypommittajat upottivat aluksen ankkuripaikalleen.


title: ORP Wicher (1928)

text: Saksan laivasto nosti aluksen myöhemmin nimeten sen "Seroseksi". Alusta ei kuitenkaan kunnostettu.


title: Vlado Taneski

text: Vlado Taneski (1952 – 23. kesäkuuta 2008) oli makedonialainen journalisti, joka joutui epäillyksi ainakin kolmen naisen murhista, kun oli lehtijutuissaan tiennyt asioita, joista poliisi ei ollut kertonut julkisuudessa. Hänet pidätettiin, kun DNA-testi yhdisti hänet tekoihin. Murhat tehtiin Kičevossa vuosien 2003 ja 2008 välillä. Uhrit kaapattiin, pahoinpideltiin ja raiskattiin. Heidän ruumiinsa paloiteltiin ja vietiin muovipusseissa eri puolille kaupunkia. Taneski työskenteli Nova Makedonijalle, mutta kirjoitti myös muihin lehtiin. Hänen uhrinsa muistuttivat hänen äitiään. Uhrit myös tunsivat äidin. Kaikki olivat köyhiä, kouluttamattomia siivoojia.


title: Vlado Taneski

text: Taneski teki itsemurhan Tetovon vankilassa hukuttautumalla ämpäriin.


title: Vlado Taneski

text: Živana Temelkoskan (65) jäänteet löydettiin vuonna 2008. Ljubica Licoska (56) oli löydetty 2007 ja Mitra Simjanoska (64) vuonna 2005. Lisäksi vuonna 2003 kadonnutta 78-vuotiasta naista on epäilty Taneskin uhriksi.


title: AFC Champions League

text: AFC Champions League () on vuosittainen kansainvälinen jalkapalloturnaus aasialaisille seurajoukkueille. Turnauksen järjestäjänä Asian Football Confederation (AFC).


title: AFC Champions League

text: Kilpailun edeltäjä, Asian Club Championship, käynnistyi 1967 ja lakkautettiin 1972. Seurajoukkuemestaruudesta ryhdyttiin pelaamaan uudelleen vuonna 1986, jolloin alkoi Asian Champions' Cup (). Kaudeksi 2002–2003 Aasian cup-voittajien cup yhdistyi mestarien cupiin. Kilpailu uudistettiin ja se sai uudeksi nimekseen AFC Champions League. Turnauksen voittaja saa paikan FIFA:n seurajoukkueiden maailmanmestaruuskilpailuissa.


title: AFC Champions League

text: AFC Champions League koostuu karsintakierroksesta, lohkovaiheesta ja pudotuspeleistä. Kilpailuun pääsevät mukaan vain parhaiden Aasian liigojen joukkueet. Suoraan lohkovaiheeseen pääsee yhteensä 30 joukkuetta 11 parhaasta liigasta. Lisäksi kuuden muun liigan mestarit ja AFC Cupin kaksi parasta pelaavat karsintavaiheen, josta kaksi joukkuetta pääsee mukaan lohkovaiheeseen. Lohkovaiheessa joukkueista muodostetaan kahdeksan 4 joukkueen lohkoa, joissa pelataan kaksinkertainen sarja. Lohkojen kaksi parasta pääsevät jatko-otteluihin. Neljännesvälierät, puolivälierät ja välierät pelataan kaksiosaisena. Mestaruus ratkaistaan puolueettomalla kentällä pelattavassa yksiosaisessa finaalissa.


title: AFC Champions League

text: Maccabi julistettiin voittajaksi, koska Al-Shorta kieltäytyi pelaamasta poliittisista syistä.


title: All the Way from Memphis

text: All the Way from Memphis on brittiläisen Mott the Hoople -yhtyeen kappale sekä single vuonna 1973 ilmestyneeltä albumilta "Mott". Kokonaan Ian Hunterin käsialaa oleva kappale nousi Britannian singlelistan sijalle kymmenen.


title: All the Way from Memphis

text: Kappale sai innoituksensa Mott the Hooplen Yhdysvaltain-kiertueelta. Yhtye oli matkustamassa Memphisiin ja kitaristi Mick Ralphs päätti matkustaa kosketinsoittaja Verden Allenin kanssa määränpäähän maitse. Yhtyeen muut jäsenet käyttivät lentokonetta ja lentoyhtiö kadotti Ralphsin kitaran. Saavuttuaan määränpäähän, yhtyeen roudarit olivat kadonneet Ralphs ja Allen mukanaan, lipunmyynti keikalle oli heikkoa ja myöhemmin Ralphsin hotellihuone ryövättiin. Lopulta yhtye kuitenkin vastaanotti viestin siitä, että keikan lipunmyynti oli yhtäkkiä alkanut kasvaa.


title: All the Way from Memphis

text: Vuonna 1974 Mott the Hooplen lämmittely-yhtyeenä Yhdysvalloissa toimineen Queen-yhtyeen kitaristin Brian Mayn mukaan kappaleen esittäminen Memphisissä oli ”hieno hetki viestikapulan palauttamisessa rock 'n' rollin pääkaupunkiin”.


title: All the Way from Memphis

text: Singlen b-puolena toimi rauhallinen pianoballadi ”Ballad of Mott the Hoople”, joka myös sisältyy "Mott" -albumille.


title: All the Way from Memphis

text:
A-puoli
B-puoli


title: Tous Illicites Production

text: Tous Illicites Production on ranskalainen levy-yhtiö, joka on erikoistunut tuottamaan rap-musiikkia. Yhtiön perustivat LIM ja R.A.T.


title: Leon Salamislainen

text: Leon Salamislainen (; 400-luku eaa.) oli antiikin kreikkalainen, joka mainitaan sekä Platonin "Sokrateen puolustuspuheessa" että Ksenofonin teoksessa "Hellenika". Kyseessä saattaa olla sama henkilö, joka toimi ateenalaisena kenraalina peloponnesolaissodassa.


title: Leon Salamislainen

text: Ksenofon kuvaa "Hellenikassa" kolmenkymmenen tyrannin, spartalaismielisen oligarkian, valtaa Ateenassa. Hänen mukaansa tyrannia määräsi hyvämaineisen Leon Salamislaisen kuolemaan, vaikka tämä ei ollut tehnyt mitään rikosta.


title: Leon Salamislainen

text: Platonin "Sokrateen puolustuspuheessa" Sokrates sanoo pelkäävänsä vääryyden tekemistä enemmän kuin kuolemaa. Tämän tueksi hän kertoo kahdesta tapauksesta, joissa hän otti henkilökohtaisen riskin ja syyllistyi kansalaistottelemattomuuteen Ateenan hallinnon edessä. Toinen tapauksista liittyi Leonin pidättämiseen. Tyrannia määräsi Sokrateen ja neljä muuta miestä pidättämään Leonin, jotta tämä tuomittaisiin kuolemaan; muut suostuivat, mutta Sokrates meni kotiinsa.


title: Leon Salamislainen

text: Näistä todistuksista voidaan päätellä, että Leon oli hyvämaineinen, mutta tuomittiin kuolemaan, ja tämä tuomio nähtiin yleisesti epäoikeudenmukaisena. Todistukset jättävät kuitenkin auki sen, kuka Leon oli.


title: Leon Salamislainen

text: Klassisen filologian tutkija W. James McCoy on tutkinut antiikin aikaisia lähteitä, jotka viittaavat demokratiaa kannattaneeseen ateenalaiseen peloponnesolaissodan aikaiseen kenraaliin nimeltä Leon. McCoy on ehdottanut, että tämä Leon saattaisi olla sama henkilö kuin Leon Salamislainen.


title: Leon Salamislainen

text: McCoyn mukaan Leon-niminen kenraali oli yksi Ateenan laivaston komentajista. Hän joutui spartalaisten vangiksi, mutta pääsi palaamaan ateenaan kunnioitettuna sotasankarina. McCoy ehdottaa, että tyrannialla olisi ollut motiivi surmauttaa tällainen kunnioitettu demokratiaa kannattanut henkilö, ja sotkea mahdollisimman monta ihmistä tapaukseen.


title: OFC Champions League

text: OFC Champions League () on vuosittainen kansainvälinen jalkapalloturnaus oseanialaisille seurajoukkueille. Turnauksen järjestäjänä Oseanin jalkapalloliitto (OFC). Siitä käytetään myös nimeä O-League. Ensimmäisen kerran Oseanian mestaruudesta pelattiin 1987.


title: OFC Champions League

text: Turnaukseen pääsee kahdeksan joukkuetta, jotka jaetaan kahteen neljän joukkueen alkulohkoon. Lohkojen voittajat kohtaavat kaksiosaisessa finaalissa. Turnauksen voittaja pääsee FIFAn seurajoukkueiden maailmanmestaruuskilpailujen karsintaan.


title: OFC Champions League

text: Australialaiset joukkueet osallistuivat kilpailuun ennen vuotta 2006, minkä jälkeen ne siirtyivät Aasian jalkapalloliiton alaiseen AFC Champions Leagueen.


title: Aulis Oja

text: Aulis Oja (3. helmikuuta 1910 Turku – 10. syyskuuta 1976 Helsinki) oli suomalainen historiantutkija.


title: Aulis Oja

text: Oja syntyi Turussa ja kävi koulunsa Kuusjoella, jossa hänen isänsä Antti Fabian Oja oli kirkkoherrana. Ojan sukujuuret olivat Nousiaisista, missä hän myös nuoruudessaan vietti pitkiä aikoja.


title: Aulis Oja

text: Oja väitteli tohtoriksi vuonna 1955 keskiaikaisen "Etelä-Suomen" aluejakoja ja asutusta käsittelevällä tutkimuksella ja kirjoitti etenkin Varsinais-Suomesta useita pitäjänhistorioita joko kokonaan tai osittain. Pääosan työurastaan Oja teki Suomen valtionarkistossa. Professorin arvonimi hänelle myönnettiin vuonna 1973.


title: Aulis Oja

text: Aulis Ojan kokonaan tai osittain kirjoittamia pitäjänhistorioita ovat muun muassa Maarian, Karinaisten, Perttelin, Marttilan, Raision, Kuusjoen, Maskun ja Tarvasjoen pitäjänhistoriat. Väitöskirjassaan ja paikallishistoriallisissa tutkimuksissaan Oja kehitti etenkin jakokuntalaitoksen kehitykseen ja rakenteeseen nojautuvia keskiajan asutuksen ja maanomistusolojen historian tutkimusmetodeja, joilla oli mahdollista saada tietoa esimerkiksi asutuksen ikäsuhteista.


title: Aulis Oja

text: Aulis Ojan poikia ovat tähtitieteilijä Heikki Oja ja tietojenkäsittelytieteilijä Erkki Oja.


title: Arginusain taistelu

text: Arginusain taistelu käytiin vuonna 406 eaa. osana peloponnesolaissotaa Arginusain saarten ja Kanain kaupungin edustalla Lesboksen saaren itäpuolella. Taistelussa Ateenan laivasto, johtajanaan kahdeksan "strategosta", voittivat Kallikratidaan komentaman Spartan laivaston.


title: Arginusain taistelu

text: Taistelu oli seurausta siitä, että Kononin komentama laivasto-osasto oli spartalaisten saartamana Mytilenessä. Ateenalaiset kokosivat laivaston, joka koostui enimmäkseen uusista laivoista ja kokemattomasta miehistöstä, auttamaan Kononia. Kokematon laivasto oli taktisesti alakynnessä, mutta kykeni yllätysvoittoon käyttämällä epätavallista taktiikkaa.


title: Prytani

text: Prytani (; mon. , "prytaneis") oli antiikin Ateenassa bulen eli neuvoston virkamies. Prytaneja oli 50, ja heidän toimikautensa pituus oli kymmenesosa vuodesta. Heidän tehtäviinsä kuuluivat muun muassa bulen ja ekklesian koollekutsuminen, ulkomaisten lähettiläiden vastaanottaminen sekä valtion juoksevien asioiden hoitaminen. Prytanit palvelivat tehtävässä joka päivä virkakautensa aikana. Heidän käytössään oli Ateenan Prytaneion. Lisäksi he söivät valtion kustannuksella Tholoksessa, joka sijaitsi Ateenan Agoran laidalla.


title: Lucky

text: Lucky voi tarkoittaa ainakin seuraavia:


title: Soma Manuchar

text: Soma Manuchar (s. 1987 Irakin Kurdistan) on suomalainen laulaja ja lauluntekijä. Soma Manuchar on myös näytellyt elokuvassa "Jos rakastat".


title: Soma Manuchar

text: Ollessaan 6-vuotias Soma Manuchar asettui perheineen Helsinkiin, jossa hän aloitti koulunkäynnin. Soman poikkeuksellinen lauluääni ja esiintymistaito huomattiin jo nuoressa iässä. Soma kirjoitti ensimmäisen englanninkielisen laulunsa jo 12 vuotiaana. 13-vuotiaana hän aloitti laulutunnit, ja vuonna 2007 hän sai levytyssopimuksen Universal Musicille.


title: Soma Manuchar

text: Soma Manucharin debyyttialbumi "Drifter" julkaistiin syyskuussa 2011. Drifter on sekoitus dramaattista elektropoppia, jossa on vaikutteita 1980-luvun diskomusiikkia. Sen on tuottanut ruotsalainen Kim Wennerström. Debyyttialbumilta julkaistu ”Janie” oli virallinen Helsinki Pride -single vuonna 2010. Toisella singlellään ”Crazy ´Bout the Boy” Manuchar kilpaili "New Wave 2011" -kilpailussa maaliskuussa 2011. Kolmas single oli ”Strong”, jonka kanssa Manuchar osallistui Euroviisukarsintaan 2011 saatuaan kunnian kutsuartistina. Manuchar on työskennellyt monien suomalaisten taiteilijoiden kanssa, mm. Dance-finalisti Markku Haussilan, vaatesuunnittelija Mert Otsamon, säveltäjä Lasse Kurjen sekä näyttelijä-laulaja Eeva Vilkkumaan kanssa.


title: Soma Manuchar

text: Soma Manuchar työstää parhaillaan seuraavaa albumiaan. Soma on hakenut vaikutteita klassisesta musiikista sekä elokuvamusiikin kerronnallisuudesta.


title: Englannin evankelis-luterilainen kirkko

text: Englannin evankelis-luterilainen kirkko (Evangelical Lutheran Church of England, ELCE) on tunnustuksellinen luterilainen kirkko Isossa-Britanniassa. Sillä on seurakuntia Englannissa, Skotlannissa ja Walesissa.


title: Englannin evankelis-luterilainen kirkko

text: ELCE:n vanhimmat seurakunnat juontavat juurensa vuoteen 1896, ja ELCE perustettiin vuonna 1954. Sillä on tällä hetkellä 20 seurakuntaa tai lähetystä ja lisäksi oma seminaari Cambridgessa, Westfield House. Yhteensä kirkolla on noin 1500 kastettua jäsentä.


title: Englannin evankelis-luterilainen kirkko

text: ELCE on jäsenenä Euroopan luterilaisessa konferenssissa sekä Kansainvälisessä luterilaisessa neuvostossa.


title: Englannin evankelis-luterilainen kirkko

text: ELCE juuret ulottuvat siihen, kun kuusi nuorta Saksasta kotoisin ollutta leipuria päätti vuonna 1896 palkata itselleen pastorin Missouri-synodin Concordia Seminarysta, joka sijaitsee Missourin Saint Louisissa, Yhdysvalloissa. Kukin leipureista käytti 20% tuloistaan pastorin palkkaukseen. Ensimmäinen seurakunta sijaitsi Lontoon Kentish Townissa ja pian myös Tottenhamissa. Seurakunnista tuli nopeasti kaksikielisiä ja pian täysin englanninkielisiä. Tämä johtui siitä, että englannin kielen käyttö nähtiin tärkeänä muun väestön tavoittamiseksi. Vuodesta 1954 alkaen toiminta on levinnyt myös muihin Ison-Britannian osiin.


title: Englannin evankelis-luterilainen kirkko

text: Ensimmäisen, Lontoon Kentish Townissa 1896 perustetun seurakunnan nimi Immanuel Lutheran Church, ja Lontoon Tottenhamissa vuonna 1903 perustetun seurakunnan nimi oli Holy Trinity Church. Seurakunnat olivat taloudellisesti itsenäisiä. 1939 Kentish Townin seurakunta vaihtoi nimekseen Luther Tyndale Memorial Church. Nimenvaihto liittyi osaltaan samaan ajatukseen mikä oli myös paikallisen kielen käytöllä jumalanpalveluksissa. Nimen oli tarkoitus osoittaa, millainen seurakunta halusi olla: se halusi olla kristittyjen yhteisö, joka julistaa Martti Lutherin opettamaa evankeliumia William Tyndalen kielellä.


title: Englannin evankelis-luterilainen kirkko

text: Kentish Townin ja Tottenhamin seurakunnat muodostivat ELCE:n kahdestaan aina vuoteen 1954 asti. Tuolloin kirkko aloitti uuden operaation nimeltä "Master Plan", jonka tarkoitus oli kasvattaa kirkkoa ja sen vaikutusta. Suunnitelman aikajaksona oli 30 vuotta, 1954-1985. 15 vuoden aikana oli tarkoitus kasvattaa seurakuntien määrä 2 20:een, ja toisen 15 vuoden aikana kirkosta oli tarkoitus tulla itsekannattava.Suunnitelman arveltiin toteutuvan, mikäli joka vuosi ehtoolliselle osallistuvien jäsenten määrä kasvaisi 10% ja samalla myös seurakunnan saamien lahjoitusten määrä kasvaisi saman verran. Suunnitelman toteuttamista tukivat ELCE:n jäsenten lisäksi sen ystävyyskirkot Kanadassa, Australiassa ja Yhdysvalloissa.


title: Englannin evankelis-luterilainen kirkko

text: Suunnitelman toteuttamiseksi alkoivat Luther-Tyndalen ja Holy Trinityn seurakuntien jäsenet pitää tilaisuuksia kaksi kertaa viikossa kahden kuukauden ajan vuokratiloissa Lontoon Ruislipissa. Tämä oli näiden seurakuntien ensimmäinen lähetys ("mission") Vuotta myöhemmin työn tuloksena perustettiin Ruislipiin itsenäinen seurakunta, St. Andrew Lutheran Chruch of Ruislip, joka liittyi samaan kirkkoon kahden vanhemman seurakunnan kanssa ja alkoi yhdessä näiden kanssa tukea seurakunnan perustamista Etelä-Lontooseen. Aina uuden lähetyksen tai seurakunnan syntyessä ne alkoivat yhdessä muiden seurakuntien kanssa tukea uusien seurakuntien perustamista, jopa eri puolelle maata. Vuonna 1966 seurakunnat Lontoosta, Cambridgesta, Plymouthista, Cardiffista, Sunderlandista, East Kilbridesta ja Coventrysta tukivat uusia lähetyksiä Sheffieldissä ja Liverpoolissa. Suunnitelman 14 ensimmäisen vuoden aikana (1954-1968) jäsenten määrä kasvoi keskimäärin vuosittain 11% ja taloudellinen tuki 13%.


title: Englannin evankelis-luterilainen kirkko

text: ELCE hyväksyy ilman varauksia kaikki Pyhän kirjan eli Raamatun opetukset inspiroiduksi ja erehtymättömäksi Jumalan sanaksi. Lutherin Vähä katekismusta pidetään Raamatun opetusten yksinkertaisena tiivistelmänä. Vähä katekismuksen ohella kirkko tunnustaa myös muut luterilaiset Tunnustuskirjat, koska niiden katsotaan olevan täydellisen uskollinen Raamatun selitys.


title: Englannin evankelis-luterilainen kirkko

text: ELCE:llä on 20 seurakuntaa ja lähetystä ympäri Englantia sekä yksi seurakunta sekä Skotlannissa että Walesissa. Alueittain ne jakautuvat seuraavasti:


Jalkapallon naisten alle 19-vuotiaiden Euroopan-mestaruuskilpailut () on Euroopan jalkapalloliiton Uefan järjestämä mestaruusturnaus alle 19-vuotiaista pelaajista koostuville naisten maajoukkueille.


title: Jalkapallon naisten alle 19-vuotiaiden Euroopan-mestaruuskilpailut

text: Ensimmäisen kerran EM-kisat pelattiin alle 18-vuotiaiden turnauksena kaudella 1997–1998. Kaudesta 2001–2002 lähtien se on ollut alle 19-vuotiaiden turnaus. Lopputurnaukseen pääsee kahdeksan maata, jotka pelaavat kahdessa neljän joukkueen lohkossa alkusarjan. Lohkojen kaksi parasta pääsee välieriin.


title: Carl Kasell

text: Carl Kasell (2. huhtikuuta 1934 Goldsboro, Pohjois-Carolina – 17. huhtikuuta 2018) oli yhdysvaltalainen radiotoimittaja. Hän aloitti NPR:llä vuonna 1975 ja neljä vuotta myöhemmin hänestä tuli kanavan "Morning Edition" -ohjelman ankkuri. Kasell jäi eläkkeelle vuoden 2009 lopussa, mutta hän jatkoi edelleen NPR:n "Wait Wait... Don't Tell Me!" -visailuohjelman tuomarina. Kasell on saanut Peabody-palkinnon vuosina 1999 ja 2008, ja hänet nimettiin Radio Hall of Fameen vuonna 2010.


title: Brasilian evankelis-luterilainen kirkko

text: Brasilian evankelis-luterilainen kirkko (Igreja Evangélica Luterana do Brasil (IELB)) on konservatiivinen, tunnustuksellinen luterilainen kirkko Brasiliassa. Se sai alkunsa 1904 Missouri-synodin Rio Grande do Sulin alueella tekemän työn seurauksena. Aluksi kirkko oli Missouri-synodin 'Brasilialainen alue', mutta siitä tuli itsenäinen kirkko 1980. Kirkolla on 233 416 jäsentä. Kirkko on Kansainvälisen luterilaisen neuvoston jäsen.


title: Triples Violences Urbaines

text: Triples Violences Urbaines on LIM:nin kolmas mixtape, jonka julkaisi Menace Records 2. toukokuuta 2006. Albumi sijoittui parhaimmillaan ranskalaisen Les Chartsin musiikkilistalla sijalle 13.


title: Luettelo Suomen armeijan kenraaleista

text: Tämä on luettelo Suomen armeijan kenraaleista, jotka on ylennetty Suomessa kenraalikuntaan kuuluviin arvoihin (tai vastaaviin) Suomen itsenäistymisen jälkeen.


title: Luettelo Suomen armeijan kenraaleista

text: Luetteloon on otettu kaikki kenraalin arvoon, amiraaleiksi ja kenttäpiispaksi ylennetyt upseerit, myös erikoisupseerit; insinööri-, lääkintä-, farmasia- ja eläinlääkintäupseerit.


title: Luettelo Suomen armeijan kenraaleista

text: Tässä osiossa ovat ennen itsenäistymistä kenraalikuntaan ylennetyt henkilöt, jotka ovat toimineet itsenäistymisen jälkeen (6. joulukuuta 1917) Sotilaskomiteassa tai jotka ovat kenraaleina Suomen armeijan luetteloissa eli rullissa.


title: Luettelo Suomen armeijan kenraaleista

text: Mannerheimille myönnettiin ratsuväenkenraalin sotilasarvon lisäksi seuraavat arvonimet:


title: Soutu kesäolympialaisissa 1932

text: Vuoden 1932 kesäolympialaisten soutu järjestettiin 9. – 13. elokuuta 1932 Mariane Stadiumilla Long Beachissa. Tämä oli kahdeksas kerta kun laji oli mukana olympialaisten ohjelmassa. Mukana oli 152 osanottajaa 13 eri maasta. Soutu järjestettiin ainoastaan miehille. Tapahtumia oli seitsemän.


title: Maurycy Stefanowicz

text: Maurycy ”Mauser” Stefanowicz (s. 1976 Szczytno, Puola) on puolalainen kitaristi, laulaja ja säveltäjä. Hän on perustanut yhtyeet Dies Irae ja UnSun sekä toiminut Vaderin kitaristina vuosina 1997–2008.


title: Maurycy Stefanowicz

text: Vader


title: Maurycy Stefanowicz

text: Christ Agony


title: Maurycy Stefanowicz

text: Dies Irae


title: Maurycy Stefanowicz

text: UnSun


title: Maurycy Stefanowicz

text:
Vierailut
Vader


title: Andrew Driver

text: Andrew David Driver (s. 20. marraskuuta 1987) on englantilaissyntyinen ammattilaisjalkapalloilija, joka pelaa Skotlannin valioliigassa Heart of Midlothianin joukkueessa. Hän edusti poikien tasolla Skotlantia ja Englannin alle 21-vuotiaiden maajoukkuetta. Lopulta hän valitsi Skotlannin jalkapallomaajoukkueen pelatakseen aikuisten tasolla kansainvälisiä otteluita.


title: Andrew Driver

text: Driver aloitti jalkapallouransa Hutchison Valen joukkueessa, josta hän siirtyi Heart of Midlothianin junioriakatemiaan. Hän debytoi seuran ykkösjoukkueessa vuonna 2006 seuran harjoitusottelukiertueella. Samana syksynä hän teki debyyttinsä myös sarjaottelussa ja onnistui heti maalinteossa.


title: Andrew Driver

text: Driverin sopimus kestää vuoteen 2011 saakka, mutta moni seura on ollut hänestä kiinnostunut, varsinkin englantilaisseura Burnley FC ja hollantilainen FC Twente.


title: Martin Weibull

text: Martin Johan Julius Weibull (24. joulukuuta 1835 Landskrona - 17. huhtikuuta 1902 Lund), oli ruotsalainen historioitsija.


title: Martin Weibull

text:
Hänestä tuli filosofian tohtori ja dosentti Lundissa vuonna 1862, historian professori vuonna 1888. Akateemisena opettajana hän jätti syvät jäljet Lundiin 1800-luvun loppupuolella.
Tuotannossaan hän käsitteli varsinkin johtavia henkilöitä. Hän sai vaikutteita ranskalaisista esikuvistaan jota leimasi voimakkaasti taiteellisuus. Weibull ihannoi Skånen ja Ruotsin suurvalta-ajan historiaa, mutta kulttuuripoliittiselta asenteeltaan hän oli skandinavisti.


title: Martin Weibull

text: Hänen poikiensa Lauritz ja Curt Weibullin kanssa hän perusti uuden "koulun" Ruotsin historiantutkimukseen.


title: Martin Weibull

text: Martin Weibull myös laati Skånen lipun ("Skånes flagga").


title: Ujar

text: Ujar () on kaupunki Krasnojarskin aluepiirissä Venäjällä. Se sijaitsee Itä-Sajanin alarinteillä 132 kilometriä Krasnojarskista itään. Kaupunki on Ujarin piirin keskus. Sen kautta kulkee Siperian rata sekä Novosibirskin ja Irkutskin välinen M53-valtatie. Asukkaita on 12 500 henkeä (vuonna 2009).


title: Ujar

text: Paikkakunta on saanut alkunsa vuonna 1760 perustetusta uudisasukkaiden kylästä. 1800-luvun lopulla sen kautta rakennettiin Siperian rata. Vuonna 1944 Ujarista tuli kaupunki. Nykyään siellä on mm. elintarvike- ja rakennustarviketeollisuutta.


title: Revonhäntäkasvit

text: Revonhäntäkasvit (Amaranthaceae) on kasviheimo Caryophyllales-lahkossa. APG II -luokittelun mukaan entinen savikkakasvien (Chenopodiaceae) heimo luetaan nykyisin revonhäntäkasveihin. Revonhäntäkasvien heimoon kuului ennen noin 900 lajia, mutta savikkakasvien heimon kanssa lajeja on noin 2 400. Heimoon kuuluu monia koriste- ja hyötykasveja.


title: Revonhäntäkasvit

text: Revonhäntäkasveihin kuuluu savikkakasvit mukaan luettuna pääasiassa ruohovartisia trooppisen, subtrooppisen ja lauhkean vyöhykkeen lajeja, mutta joukossa on myös viileän vyöhykkeen lajeja sekä pensaita ja pikkupuitakin.


title: Revonhäntäkasvit

text: Alaheimojaottelu:


title: Hasegawa

text: Hasegawa on japanilainen muovirakennussarjoja valmistava yritys. Yritys on parhaiten tunnettu lentokonemalleistaan mutta tekee myös mm. autojen ja laivojen rakennussarjoja. Yritys toimii samassa kaupungissa kuin kilpailijansa Tamiya, Shizuokassa. Yritys perustettiin 1941 mutta se alkoi valmistaa muovimalleja vasta 20 vuotta myöhemmin, valmistettuaan ensin puuleluja ja puisia opetustarvikkeita.


title: Terri Hemmert

text: Terri Hemmert on yhdysvaltalainen radiotoimittaja ja DJ. Hän on toiminut chicagolaisella WXRT-radioasemalla yli 30 vuoden ajan. Sitä ennen Hemmert oli ollut toimittajana rochesterilaisella WCMF-asemalla ja ohjelmakoordinaattorina chicagolaisella WGLD:llä. Hemmert nimettiin Radio Hall of Fameen vuonna 2010.


title: Havaijinkoira

text: Havaijinkoira ("ʻīlio") on sukupuuttoon kuollut havaijilainen koirarotu.


title: Havaijinkoira

text: Rotu kuului paariakoiriin. Eurooppalaiset tutkimusmatkailijat, mm. kapteeni Cook, kuvailivat sitä pömppömahaiseksi ja lyhytraajaiseksi. Sillä oli erityisen litteä kallo, minkä usein uskotaan johtuneen sen ruokavaliosta: koska sen ei tarvinnut pureskella syömiään vihanneksia, se oli mahdollisesti menettänyt tarpeen kookkaille ohimolihaksille. Surkastunut ohimoydin aiheuttaa litteän pään muodon. Havaijinkoiralla oli erittäin lyhyt karvapeite joka saattoi olla minkä värinen tahansa. Ruskeaa pidettiin tarpeeksi erityyppisinä joten se luokiteltiin oman nimen "ʻīlio mākuʻe" alle.


title: Havaijinkoira

text: Rotu oli vahvatahtoinen eikä helposti käskettävissä. Kapteeni James Cook kirjoitti vuonna 1779 sen haukkuvan vain harvoin. Sitä pidettiin kuitenkin hidasälyisenä ja laiskana; mikään hyvä metsästyskoira jolla oli terävät vaistot ei olisi ollut erityisen käytännöllinen saarilla. Populaatio eli vapaana kylissä sikojen keskellä, mutta ei kuitenkaan koskaan villiintynyt, kenties osittain siksi että oli helpompaa saada ruoka suoraan ihmisiltä kuin metsästää sitä vapaasti.


title: Havaijinkoira

text: Polynesialaiset uudisasukkaat toivat ensimmäiset paariakoirat Havaijille jo ennen 1000-lukua. Paikalliset naiset ja lapset alkoivat ajan myötä huolehtia niistä ja kasvattaa niitä. Samat koirat, joiden kanssa lapset usein ensin leikkivät, päätyivät kuitenkin usein vain hetkeä myöhemmin ruokalistalle. Koska lihominen ja syödyksi tuleminen oli niiden pääasiallinen käyttötarkoitus, niistä jalostui aikojen kuluessa pieniä, lyhytraajaisia, pulleavatsaisia ja laiskoja eläimiä, jotka liikkuivat hitaasti ja vaivalloisesti.


title: Havaijinkoira

text: Havaijinkoira sai nimensä "poi"-ruoasta joka valmistettiin kalo- tai taaro-juurista. Poita käytettiin sen lihottamiseen lihakarjaksi, sillä liha oli liian arvokasta koiranruuaksi. Koska Havaijilla ei ollut kookkaita maanisäkkäitä villisikoja lukuun ottamatta, sitä ei tarvittu avuksi metsästykseen. Sitä ei koskaan jalostettu tiettyjen piirteiden mukaiseksi, mutta sekä luonnonvalinnalla että ihmisen jalostuksella oli silti tärkeä rooli.


title: Havaijinkoira

text: Alkuperäisasukkaat käyttivät rotua paitsi ruoaksi, myös onnenkaluna suojelemaan lapsia hengellisesti. Tällöin pentu annettiin lahjaksi vastasyntyneelle, jonka äidin rintamaidolla sitä ruokittiin. Tämän uskottiin vahvistavan koiran suojeluviettiä lasta kohtaan. Koiran kuoltua sen hampaista tehtiin lapselle kaulakoru, jonka uskottiin jatkavan lapsen suojelemista. Mikäli lapsi kuoli ennen koiraa, tämä uhrattiin ja haudattiin yhdessä lapsen kanssa.


title: Havaijinkoira

text: Koska havaijinkoira ei sopinut juuri mihinkään muuhun, se kuoli sukupuuttoon kun alkuperäisuskonto kiellettiin ja koiranlihan syönnistä tuli epämuodikasta. Eurooppalaisten uudisasukkaiden villiintyneet koirat risteytyivät sen kanssa ja viimeistään 20. vuosisadan alussa se katosi kokonaan. Useita vuosia myöhemmin Honolulun eläintarhassa yritettiin rodun elvyttämistä, mutta 12 vuoden kuluttua projektin todettiin epäonnistuneen.


title: Armenian vallankumouksellinen liitto

text: Armenian vallankumouksellinen liitto (, vanha kirjoitusasu: Հայ Յեղափոխական Դաշնակցութիւն), lyhyemmin Dašnaktsutjun () on armenialainen, vasemmistolainen kansallismielinen puolue. Sen jäsenistä käytetään joskus nimitystä "dašnak" (դաշնակ) ja puolueesta dašnak-puolue. Nykyisin puolue kuuluu sosiaalidemokraattisten puolueiden Sosialistiseen internationaaliin.


title: Armenian vallankumouksellinen liitto

text: Puolue on perustettu 1890 silloisessa Tiflisissä. Puolue johti ensimmäisen Armenian tasavallan perustamista 1918 ja oli vallassa sen olemassaolon ajan. Vuonna 1920 bolševikkien valloitettua Armenian sen johto pakeni ulkomaille. Maapaossa puolueen toiminta keskittyi maan itsenäisyyden ajamiseen ja armenialaisen kulttuurin suojeluun.


title: Armenian vallankumouksellinen liitto

text: Puolue järjestettiin uudelleen Armeniassa 1990. Joulukuussa 1994 sen toiminta kiellettiin "väliaikaisesti". Oikeusministeriö salli sen uudelleen 9. helmikuuta 1998, alle viikko presidentti Levon Ter-Petrosjanin eron jälkeen.


title: Armenian vallankumouksellinen liitto

text:
Puolue ajaa historiallisen Armenian jälleenyhdistämistä Sèvresin sopimuksen mukaisissa rajoissa. Näistä alueista merkittävä osa kuuluu nykyiseen Turkkiin.
Toisen puolueen huolenaihe on historiallisesti Armeniaan kuulunut Javakhk, osa Samtskhe-Džavakhetia nykyisessä Georgiassa.


title: Armenian vallankumouksellinen liitto

text: Puolueella on merkittävä vaikutusvalta kansainvälisesti ulkoarmenialaisten keskuudessa, joita asuu mm. Yhdysvalloissa, Ranskassa ja Libanonissa. Puolue on ajanut voimakkaasti armenialaisten kansanmurhan kansainvälistä tunnustamista.


title: Lauterbrunnen

text: Lauterbrunnen on noin 2 500 asukkaan kunta Bernin kantonissa Sveitsissä.


title: Lauterbrunnen

text: Maantieteellisesti kunta sijaitsee Lauterbrunnentalin laaksossa, jonka pohjalla oleva Weisse Lütschine -joki virtaa kohti pohjoisempana sijaitsevaa Brienzersee -järveä. Laaksossa ja sen rinteillä sijaitsevat itsensä Lauterbrunnenin kylän lisäksi muun muassa Wengenin, Mürrenin, Gimmelwaldin, Isenfluhin ja Stechelbergin kylät.


title: Lauterbrunnen

text: Lauterbrunneniin on maantieyhteys moottoritieltä A8 Wilderswilistä, Interlakenin eteläpuolelta. Lauterbrunneniin kulkee myös Berner Oberland-Bahnen -rautatieyhtiön Berner Oberland-Bahn -rata Lütschinejoen vartta Interlaken Ostista.


title: Lauterbrunnen

text: Lauterbrunnenista on Bergbahn Lauterbrunnen-Mürren -yhtiön köysirata/rautatieyhteys Mürreniin.


title: Wicher-luokka

text: Wicher-luokka oli Puolan laivaston hävittäjäluokka, johon kuului kaksi alusta. Alukset palvelivat toisessa maailmansodassa.


title: Wicher-luokka

text: Kaksi alusta tilattiin 2. huhtikuuta 1926 Ranskasta, mikä oli seurausta Ranskan ja Puolan välille muodostuneista läheisistä suhteista ensimmäisen maailmansodan jälkeen. Alukset olivat hieman muokattuja Bourrasqur-luokan 1500-tonnin torpilleurseja. Niissä oli korvattu ainoastaan 37 millimetrin ilmatorjuntatykit 40 millimetrin aseilla ja alukset oli varustettu miinalaivoiksi.


title: Wicher-luokka

text: Poliittisista syistä alusten tilaus annettiin telakalle, jolla ei aiempaa kokemusta hävittäjien valmistuksesta. Tästä seuraus runsaasti viivästymisiä materiaalihankinnoista ja valmistuksesta johtuvien ongelmien seurauksena.


title: Jón Arnar Magnússon

text: Jón Arnar Magnússon (s. 28. heinäkuuta 1969 Selfoss) on islantilainen entinen yleisurheilija, joka kilpaili moniotteluissa. Hän edusti seuratasolla Ungmennasamband Skagafjarðaria. Jón Arnarin parhaat saavutukset tulivat sisäradoilla kilpailtavasta seitsenottelusta, jossa hän voitti MM-kisoista hopeaa vuonna 2001 ja pronssia vuonna 1997 sekä EM-kilpailuista pronssia vuoden 1996 kisoissa. Hän osallistui kymmenottelussa olympialaisiin kolmesti vuosina 1996–2004. Jón Arnar sijoittui kahdenneksitoista Atlantan kisoissa 1996, mutta joutui keskeyttämään kilpailunsa vuosina 2000 ja 2004.


title: Jón Arnar Magnússon

text: Jón Arnarilla on hallussaan maansa ennätys yhteensä viidessä lajissa: 100 metrin juoksussa, 200 metrin juoksussa, 110 metrin aitajuoksussa, pituushypyssä ja kymmenottelussa. Myös hänen setänsä Einar oli olympiatason yleisurheilija.


title: Jón Arnar Magnússon

text: "Lähde: IAAF "


title: KSV Waregem

text: KSV Waregem oli belgialainen jalkapalloseura Waregemista.


title: KSV Waregem

text: Seura perustettiin vuonna 1925 nimellä Waereghem Sportif. Vuonna 1945 se vaihtoi nimekseen Waregem Sportief. Vuotta myöhemmin se fuusioitui Red Star Waregemin kanssa ja muodosti SV Waregemin. Samana vuonna seura liittyi Belgian jalkapalloliittoon. Viimeinen nimenvaihdos tapahtui vuonna 1951 jolloin Waregem nimettiin KSV Waregemiksi. Kaudeksi 1966–1967 KSV nousi pääsarjaan voitettuaan toisen sarjatason. Vuonna 1974 Waregem voitti Belgian cupin ja vuonna 1982 Belgian Supercupin. Kaudella 1995–1996 KSV sijoittui pääsarjan viimeiseksi ja putosi. Kolme vuotta myöhemmin seura putosi edelleen kolmannelle sarjatasolle. Vuonna 2001 seura fuusioitui Zulte VV:n kanssa ja muodosti uuden seuran, joka nimettiin SV Zulte Waregemiksi.


title: Lahden Sampo

text: Lahden Sampo oli lahtelainen urheiluseura, jolla oli toimintaa muun muassa koripallossa sekä jalkapallossa.


title: Lahden Sampo

text: Seura voitti koripallossa ensimmäisen SM-mitalinsa vuonna 1966, jolloin se saavutti naisten SM-sarjan mestaruuden. Vuosina 1969, 1970, 1977, 1982, 1985, 1987 ja 1988 seura voitti myös naisten koripallon SM-kultaa. Kaiken kaikkiaan seuran naisten joukkue pelasi pääsarjassa 36 kautta. 1990-luvun alussa seuran juniorijoukkueet siirtyivät vastaperustetun SB-Girlsin alaisuuteen. Aluksi ainoastaan A-juniorit pelasivat Lahden Sammon alaisuudessa, mutta lopulta myös heidän joukkueensa siirrettiin SB-Girlsin alaisuuteen. Kesällä 1995 Lahden Sammon naisten paikka I-divisioonassa luovutettiin SB-Girlsille.


title: Lahden Sampo

text: Jalkapallossa seuran edustusjoukkue pelasi kausina 1979 ja 1982 kolmannella sarjatasolla. Naisten joukkue nousi pääsarjaan kaudeksi 1977, muttei päässyt enää kaudeksi 1981 mukaan. Yhden välikauden jälkeen seura pääsi mukaan, muttei kauden 1982 jälkeen pelannut enää pääsarjassa.


title: Kaksitoistašiialaisuus

text: Kaksitoistašiialaisuus tai 12-šiialaisuus () on šiialaisuuden suurin suuntaus. Kaksitoistašiialaisuus painottaa kahtatoista imaamia, joista kolme ensimmäistä olivat Ali ja hänen poikansa Hasan ja Husain. Suuntauksen mukaan kahdestoista imaami, joka katosi salaperäisesti 800-luvulla, elää kätkettynä ja palaa viimeisinä päivinä takaisin Mahdina.


title: Kaksitoistašiialaisuus

text: Kaksitoistašiialaisuus on valtionuskonto Iranissa sekä suurin suuntaus Irakissa. Lisäksi sillä on kannatusta Libanonissa, Syyriassa, Pakistanissa, itäisessä Arabiassa ja joissakin Persianlahden maissa. Arviolta 10 prosenttia muslimeista on kaksitoistašiialaisia. Se on kehittänyt islamin valtasuuntauksesta, sunnalaisuudesta, eroavat lait ja uskonopit. Kaksitoistašiialaisuus ei tunnusta sunnalaisuuden neljää kalifia eikä neljää koulukuntaa.


title: Grindelwald

text: Grindelwald on kunta Bernin kantonissa Sveitsissä. Grindelwald on tunnettu kesä- ja talvimatkailukeskus.


title: Grindelwald

text: Kylä sijaitsee Grindelwaldtalina tunnetun laakson itäosassa. Schwarze Lütschine -joki virtaa laaksoa pitkin Grindelwaldin läpi kohti Brienzjärveä.


title: Grindelwald

text: Bernin Alpit kohoavat noin kilometrin korkeudella sijaitsevan Grindelwaldin kylän eteläpuolella jyrkästi, osa yli neljän kilometrin korkeuteen. Grindelwaldin korkeimmat vuoret ovat Mönch (4 107 m mpy.), Schreckhorn (4 078 m), Fiescherhörner (4 049 m), Lauteraarhorn (4 042 m) ja Eiger (3 970 m). Kunnan eteläosassa sijaitsee myös jäätiköitä, kuten Unterer Grindelwaldgletscher ja Oberer Grindelwaldgletscher.


title: Grindelwald

text: Grindelwaldiin on maantieyhteys moottoritieltä A8 Wilderswilistä, Interlakenin eteläpuolelta. Grindelwaldiin kulkee myös Berner Oberland-Bahnen -yhtiön Berner Oberland-Bahn Lütschinejoen vartta Interlaken Ostista.


title: John Buttigieg

text: John Buttigieg (s. 5. lokakuuta 1963) on maltalainen jalkapallovalmentaja ja entinen puolustaja. Kesäkuusta 2016 lähtien hän on toiminut Sliema Wanderersin päävalmentajana.


title: John Buttigieg

text: Buttigieg aloitti pelaajauransa kotimaassaan Sliema Wanderersin puolustuslinjassa 1981. Hän edusti seuraa kahdeksan kauden ajan ja onnistui voittamaan seuran paidassa Maltan liigamestaruuden 1988–1989. Mestaruuskauden jälkeen Buttigieg siirtyi Englantiin, jossa pelasi Brentfordissa ja lainalla Swindon Townissa. Hän palasi takaisin kotimaahansa 1991 ja edusti kahdeksan kautta Florianaa. Vuonna 1999 Buttigieg siirtyi Valletta FC:hen, jossa lopetti pelaajauransa 39-vuotiaana 2002.


title: John Buttigieg

text: Maajoukkuetasolla Buttigieg edusti Maltaa 97 maaottelussa tehden yhden maalin. Pelaajauransa jälkeen Buttigieg jatkoi jalkapallon parissa juniorivalmentajana. Vuonna 2007 hänestä tuli Birkirkaran päävalmentaja. Hän johdatti seuran Maltan cupin mestariksi 2008.


title: John Buttigieg

text: Heinäkuussa 2009 Buttigieg nousi Maltan maajoukkueen päävalmentajaksi tšekkiläisen Dušan Fitzelin erottua terveyssyiden vuoksi. Vuosi myöhemmin Buttigieg suoritti UEFAn pro-valmentajatutkinnon Italiassa.


title: John Buttigieg

text: Buttigieg sai potkut lokakuun lopulla 2011. Malta keräsi hänen johdollaan EM2012-karsinnoissa vain yhden pisteen. Maajoukkuepestinsä jälkeen Buttigieg työskenteli akatemiavalmentajana Birkirkarassa 2011–2014 sekä teknisenä johtajana Florianan akatemiassa 2014–2016.


title: John Buttigieg

text: Kesäkuussa 2016 Buttigiegista tuli Sliema Wanderersin päävalmentaja.


title: Biržain kunnallispiiri

text: Biržain kunnallispiiri () on yksi Liettuan kuudestakymmenestä kunnallispiiristä, joka sijaitsee Panevėžysin läänissä, Aukštaitijan historiallisella alueella. Pohjoisessa kunnallispiiri rajoittuu Latviaan. Vuonna 2008 kunnallispiirin väkiluku oli 33 011 asukasta. Biržain kunnallispiirissä harjoitetaan luomuviljelyä.


title: Miesten 10 metrin ilmapistooli ammunnan maailmanmestaruuskilpailuissa 2010

text: Miesten 10 metrin ilmapistooli maailmanmestaruudesta ammuttiin 3. elokuuta 2010. Henkilökohtaisen kilpailun voitti Japanin Tomoyuki Matsuda tuloksella 689,4 (586+103,4) ja joukkuekilpailun Venäjä tuloksella 1749.


text: Ennen MM-kilpailuiden alkua voimassa olleet maailmanennätykset:


text: Joukkuekilpailun tulokset määräytyivät peruskilpailun tulosten perusteella.


title: Sorvisto (Alahärmä)

text: Sorvisto kylä Kauhavan kaupungissa Etelä-Pohjanmaalla, entisen Alahärmän kunnan alueella. Kylä sijaitsee Lapuanjoen itäpuolella etäläpohjalaisen latomeren rannalla. Asutusta kylässä on ollut ainakin 1700-luvun alusta alkaen.


title: Anwar al-Awlaki

text: Anwar al-Awlaki tai joskus myös muodossa Anwar Aulaqi (22. huhtikuuta 1971 Las Cruces, New Mexico, Yhdysvallat – 30. syyskuuta 2011 Jemen) oli yhdysvaltalainen islamistisaarnaaja ja imaami. Hänen on epäilty olleen yhteyksissä islamistilaiseen terroristijärjestöön al-Qaidaan ja osallistuneen WTC-iskujen suunnitteluun.


title: Anwar al-Awlaki

text: Karismaattisena esiintyjänä pidetyn al-Awlakin sukujuuret olivat Jemenissä.


title: Anwar al-Awlaki

text: Al-Awlakin tapaus herätti polemiikkia Yhdysvalloissa, kun hänen isänsä nosti oikeusjutun estääkseen Yhdysvaltain tiedustelupalveluja tappamasta poikaansa. Presidentti Obaman hallinto yritti estää jutun etenemisen vetoamalla valtionsalaisuuksiin.


title: Anwar al-Awlaki

text: Al-Awlaki kuoli Yhdysvaltojen autosaattueeseen tekemässä iskussa, jossa käytettiin kauko-ohjattuja lennokkeja. Paikka oli 140 km Sanaasta Khashefin lähellä. Iskussa kuoli viisi henkeä, oletettavasti myös toinen merkittävä alqaidalainen, Samir Khan, joka julkaisi Al-Qaidan verkkolehteä Inspire.


title: Syyskuun 11.

text: Syyskuun 11. voi tarkoittaa:


title: Combinaison Dangereuse

text: Combinaison Dangereuse on LIM:nin ja Meidayn studioalbumi, joka julkaistiin 22. maaliskuuta 2010. Levyllä vieraili muita rap-artisteja kuten Zeler, Samat ja Tero Rho.


title: Imponderabilia

text: Imponderabiliat olivat oletettuja painottomia tai ainakin äärimmäisen kevyitä aineita, joiden avulla tieteessä vielä 1800-luvun alussa selitettiin lämpö-, valo-, sähkö- ja magneettiset ilmiöt.. Valoa pidettiin Newtonin käsityksen mukaisesti aineellisten hiukkasten virtana, kun taas lämmön ja sähkön johtuminen samoin kuin hankaussähkö selitettiin olettamalla, että lämpö- ja sähköaine siirtyisi kappaleesta toiseen. Antoine Laurent Lavoisier sisällytti lämpöaineen eli kalorikin samoin kuin valon alkuaineiden luetteloonsa. Myöhemmin Berzelius oletti, että varsinaisten alkuaineiden ja niiden yhdisteiden lisäksi oli viisi painotonta "ainesta": positiivinen ja negatiivinen sähkö, magnetismi, valo ja kalorikki. Toisen käsityksen mukaan magnetoituvat aineet sisälsivät kahta "magneettista nestettä", joista aineen magnetoituessa toinen keskittyi magneetin pohjois- ja toinen etelänapaan.